Mukomye okututulugunya nga tukola emirimu gyaffe, Bannamawulire - Watchdog Uganda\nBANNAMAWULIRE abegattira mu bitongole eby’enjawulo mu Ggwanga bavuddeyo ne bambalira abitongole bye by’okwerinda bye bagambye nti bisusse okubatulugunya wakati mu kukola emirimu gyabwe.\nBano okukangula ku ddoboozi babadde b’etabye ku mikolo gy’okukuza olunaku lwabwe mu Nsi yonna olumanyiddwanga World Press Freedom Day ku kibangirizi ky’eggaali y’omukka mu Kampala we basinzidde ne bata akaka eri ekitongole kya Poliisi, amaggye ne bilala olw’okubalemesanga okukola emirimu gyabwe nga n’olumu babawuttula emiggo nga kwotadde n’okwonoona ebyuma ebikozesebwa mu kusaka amawulire.\nBano bategezezza nti kyetagisa okubaawo enkolagana wakati w’ebitongole bino nabo okusobola okutambuliza awamu eggwanga kubanga batuuka ekiseera nga nabo beetaaga bannamawulire okusobola okutambuza amawulire nga kwotadde n’okutegeera ebifa mu bantu ba bulijjo.\nBano era awatali kwesalamu baategezezza nti ensimbi ezibasasulwa bannanyini bitongole ebyamawulire bye bakolera ntono ddala era nga kino kivvuddeko bangi kubo okulekulira omulimu gwa mawulire ne batandika okukola ebilara yadde nga babade balungi.\n“Tukooye okukolera ebitole bye mmere ate nga tukola obuteebalira, tusaba abatukozesa okutulowoozaako ennyo, kubanga olumu ensimbi ezitusasulwa zitumalamu amaanyi” Bannamawulire bwe baategezezza.\nOmwogezi w’ekitongole kye by’okulonda Jotham Taremwa yagambye nti bagenda kuteekawo entekateeka y’okubangula bannamawulire mu kiseera nga eby’okulonda bituuse, kye yagambye nti kigenda kuyambako bannamawulire okumanya eky’okukola wakati nga bawereza amawulire ku bigenda mu maaso mu kulonda.\nYe omwogezi wa Gavumenti Ophono Opondo yenyamidde olw’abamu ku bannamawulire okweyisa mu ngeri atali ya bugunjufu, nagamba nti waliwo n’abatuuka okutekawo ebisonga songa ebitaliiwo basobole okujja ensimbi ku bakungu b’aGavumenti mu lukujjukujju.\nYagambye nti Gavumenti egenda kugenda mu maaso n’okukolagana ne Bannamawulire naddala mu nsonga z’okukulakulanya eggwanga, okutegeeza Gavumenti ku kyetagisa okukola wakati mukukulakulanya abantu baayo saako n’okulwanyisa enguzi.\nAkulira ekitongole ekilwanirira eddembe lya Bannamawulire ki Humana Rights Network For Journalists Uganda HRNJ Robert Ssempala yagambye nti tebagenda kuttira muntu yenna ku riiso nga atulugunyizza bannamawulire n’asaba wabeewo enkwatagana wakati wa beby’okwerinda saako ne kkooti okusobola okutereeza omulimu gw’amawulire.


Ab’oluganda bakyagaanye okubawa omulambo | Dembe FM 90.4\nAb’oluganda bakyagaanye okubawa omulambo\nBya Gertrude Mutyaba\nAb’oluganda okuva e Kisoro, abazze okunona omulambo gw’omuntu wabwe Francis Ruhamyankaanka eyattibwa ab’ebijambiya mu gw’omunaana ku kyalo Ddongwa mu gombolola ya Kisekka mu district ye Lwengo, poliisi ebammye ebyava mu musaayi.\nDavid Ssebuguzi nga ye ssentebe w’eKyalo Kanakulya mu Lwengo abudamizza ab’enganda b’omugenzi okuva nga 21 omwezi ogw’omwenda lwebajja okunona omuntu waabwe agamba nti naye akooye okulabirira abantu bano era embeera emuyinze.\nSsebuguzi Agamba nti yafunye essimu y’aduumira poliisi ye Lwengo Peter Twala okugenda ku wofiisi ya RDC okuweebwa ebyava mu musaayi kyokka webatuuseeyo ate nebabategeeza nti akulira abawaabi ba gavumenti e Masaka alina okusooka okuteekako omukono ekijje abantu bano mu mbeera.\nAb’oluganda lw’omugenzi okuli Kwezera Nfitumukiza ne George Mbonimpa bagamba nti bakooye okubuzaabuzibwa.\nBano bagamba baleka abantu baabwe bebalina okulabirirra, atenga balina nemirimu egyokukola.\nSsentebe wa district ye Lwengo Ibrahim Kitatta agamba nti talaba nsonga lwaki abantu bano bammibwa ebyavudde mu musaayi.


Poliisi E Kayunga Ekutte Omukozi Agambibwa Okubba Ebintu By'eddwaliro - Radio Simba - Ennene\nPoliisi e Kayunga ekutte omukozi agambibwa okubba ebintu by’eddwaliro\nAb’obuyinza mu Gombolola y’e Kangulumira mu Disitulikiti y’e Kayunga baliko omukozi mu ddwaliro lya Kangulumira Health Centre IV gwebakutte kubigambibwa nti abadde yenyigira mu kubba eddagala lya Gavumenti eriweerezebwa mu ddwaliro lino.\nSsentongo Samuel ng’akola gwa kuyonja mu Ddwaliro lino kyokka nga mu bantu abadde yeyita Musawo era okumukwaata kigambibwa nti bamusanze n’eganduula z’abasawo zebambala nga bali ku mulimu n’ebokisi ezisoba mu 40 nga zijudde eddagala awamu ne bintu ebirala ebikozesebwa mu Ddwaliro.\nBino byasangiddwa nga abikukulidde mu nnyumba ye gyapangisa ku mutala Kisega-Nakatundu okuliraana amadduuka g’e Kangulumira.\nMu bintu ebisangiddwa mu nyumba kubaddeko; Gloves, amakerenda ga kowatemu, amakerenda agaweweeza ku kirwadde kya sirimu ezimanyiddwa nga ARVs, cotton wool, Maama kits, gauze, empiso, Uniform z’abasawo, Tv ne ntebe z’eddwaliro awamu ne bintu ebirala bingi.


Bukedde Online - Kkooti egobye omusango gwa Besigye\nGavana w'e Nairobi ayiwaayiwa ssente bamus...\nAdded 12th December 2019\nKKOOTI etaputa Ssemateeka ewadde Dr. Kiiza Besigye amagezi okugenda mu kkooti ezize oba eri omulamuzi eyamulayiza ku bwapulezidenti gy'aba awaaba emisango abalamuzi bwe babadde bagoba omusango gwe yatwalayo ng'awakanya obuwaayiro obuli mu 'penal cord' poliisi bw'ekozesa okukwata n’okuvunaana abantu ababeera beekalakaasa.\nAbalamuzi bataano abakulembeddwamu Kenneth Kakuru bagambye nti Besigye bwaba yagaana okukkiriza ebyava mu kkooti ey'okuntiko mu 2016 nti Museveni yawangula akalulu kitegeeza nti yayisaamu kkooti amaaso era kati abalamuzi basobola kumuwuliriza singa abeera alopeddwa sossi ye okuloopa.\nBagambye nti Besigye azze akyogera lunye nti Museveni entebe y'obwapulezidenti agirimu mu bumenyi bwamateeka ekitegeeza nti kkooti n'abalamuzi Museveni b'azze alonda nabo bye bakola tebiri mu mateeka nga mu mbeera eno Besigye tasobola kujja eri abalamuzi abakola ebitali mu mateeka n'abasaba okuwulira omusango gwe.\nBagaseeko nti Besigye alina kuvunaana gavumenti gyakiririzaamu nti eriwo mu butuufu era mu mateeka naye engeri gyeyerayiza nalonda kabineti ye n'olukiiko olukulu kitegeeza nti gavumenti eriko kati tagikkiririzaamu era tasobola kugivunaana kubaako nsobi yonna gyekola.\nAbalamuzi banyonyodde nti okugenda mu maaso n'okuwulira omusango gwa Besigye ng'ate byebakola kuye tebiri mu mateeka kubanga balondebwa pulezidenti atali mu mateeka byonna byebaba basazeewo kubeera kumala budde eri ye era wano webasinzidde okugoba omusango gwe.\nBesigye yaloopa omusango guno mu 2011 nga ayagala obutudu 65 ne 66 poliisi bweyeyambisanga okumukwata n'okumuggulako emisango bweyali mu kwekalakaasa kwa walk to work buszibwemu kubanga bukontana n'eddembe ly'okutambula ekyere n'okukola byoba oyagala.\nOmukyala alina siriimu nkole ntya ?\nAgambibwa okubba ku mwannyina obukadde 6,400,000 bamuwaddeko obujulizi\nEnguzi ku kkooti ya KCCA etiisa\nEngeri Pulezidenti Museveni gy'amezze Mbabazi mu kkooti


Bukedde Online - Ebya Hajji Mugagga owa Kibuli SS bikwasiddwa poliisi\nEbya Hajji Mugagga owa Kibuli SS bikwasiddwa poliisi\nAvunaanibwa okutta Moze asimbiddwa mu kkooti\nEBYA Hajji Ali Kasule Mugagga, abadde akulira lya Kibuli SS byongedde okulanda Minisitule y’Ebyenjigiriza bw’emukozeeko lipoota ng’esemba poliisi emunoonyerezeeko ku bigambibwa nti abadde akabassanya abayizi.\nEnsonda mu minisitule y’ebyenjigiriza zaategeezezza nti akakiiko akassibwawo ku nsonga za Mugagga nga kakulirwa kamisona avunaanyizibwa ku masomero ga siniya, Sam Kuloba kaazudde nga waliwo ebyetaagisa poliisi okutunulamu ne kasalawo, poliisi enoonyereze ku misango gy’agambibwa okuzza.\nOlw’embeera eno, omwezi oguwedde omuwandiisi w’enkalakkalira mu minisitule y’ebyenjigiriza Alex Kakooza yawandiikidde Mugagga n’amulagira ave mu ofiisi addeko ebbali basobole okunoonyereza ku bimwogerwako.\nMinisitule yataddewo akakiiko akakulirwa Kuloba kanoonyereze ku nsonga eno. Kuloba yategeezezza Bukedde nti okunoonyereza kukyagenda mu maaso, wabula ku nkomerero ya wiiki eno bageda kulaga kye batuuseeko.\nMinisita omubeezi ow’ebyenjigiriza ebisookerwako Rosemary Seninde yategeezezza nti awali omukka tewabula muliro.\nBwe kiba nti waliwo ebyogerwa ku Hajji Mugagga, okunoonyereza kulina okukolebwa poliisi y’eba ezuula ekituufu oba alina omusango gwe yazza.\nYagambye nti ye nga minisita takola mirimu ng’omuntu ssekinnoomu wabula omuwandiisi wa minisitule ow’enkalakkalira y’alina okuwa ekiddako ku nsonga zino.\nHajji Mugagga yategeezezza Bukedde ku ssimu nti ensonga ze okuba nga zikwasiddwa poliisi talina ky’akimanyiiko. Bwe twamubuuzizza ddi lw’addayo mu ofiisi okuweereza yategeezezza nti oluwummula lwe baamuwa lukyaliko.\nOkuva nga January 24, 2018 obuvunaanyizibwa bw’okukulira essomero bwakwasibwa Hajati Mastulah Nambajjwe abadde omumyuka wa Hajji Mugagga.\nMugagga yawandiise ebbaluwa mu January n’ategeeza nti yabadde agenda mu luwummula lwa nnaku 36, n’awaayo ofiisi ye.\nGye buvuddeko Sheikh Nuhu Muzaata yafulumizza eddoboozi eryasaasaanye ku mikutu egy’enjawulo ng’agugumbula minisita Sseninde era n’amulagira ave ku nsonga z’essomero ly’e Kibuli nti ssomero lya Busiraamu nga n’enzikiriza endala bwe zirina amasomero gaazo nga tegoogerwako kibi.\n“Twagala okubategeeza nti Hajji Mugagga bw’aba alina bye yakola bikwatibwe mu mateeka bwe kizuulibwa nti alina omusango avunaanibwe,” Muzaata bwe yaggumizza.\nSseninde yategeezezza nti tasobola kwanukula bantu bakulu naddala abakulu mu ddiini nga Sheikh Muzaata baawa ekitiibwa.\n“Taata wange oyo mussaamu ekitiibwa siyinza kumwanukula, mbeera ng’amulabye mu kamwa,” bwe yaggumizza.\nNaye ndowooza nti tewali muntu ayagala kusindika mwana ku ssomero afunireyo obuzibu.\nByonna ebyogerwa kukyali kuteebereza tewali amulumirizza nti alina omusango gwe yakola kyokka bwe bakyogerako, tukkirize okunoonyereza kukolebwe.\nKu nsonga eno omuntu yandibadde yeebuuza lwaki tebaayogera ku musomesa mulala olunwe ne balusonga ye yekka ”, bwe yeebuuzizza.\n'Nnakuba amayinja abajaasi ba Obote abaalumba Olubiri'\nAbagagga ba Kwagalana bazinzeeko Kampala\nAbagagga ba 'Kwagalana' batabukidde Kirumira\nOgwa Kirumira guzeemu okuwulirwa; yeyimiriddwa


Okukwakulibwa kw’ekanisa kyeki?\nEkigambo kukwakulibwa tekilimu mu Bayibuli. Ekigamba kisibuka mu kigambo ky’Olulatini ekitegeeza “okutwalibwa, entabula, oba okunyakula” Okutwalibwa oba okukwakulibwa kusomesebwa bulungi mu Bayibuli. Kukukwakulibwa kw’ekanisa, Katonda aliggya abakkiriza bonna okuva ku nsi okusobola okusala omusango gw’obutukirivu eri ensi mu kaseera ak’okuboonaboona. Okukwakulibwa kwogerwako okusingiridala mu 1 Abassesalonnika 4:13-18 na Abakkolinso 15:50-54. Katonda alizuukiza abakkiriza bonna abaafa, era alibawa emibiri egy’ekitiibwa era olwo alyoke abatwale okuva ku nsi wamu n’abakkiriza abaliba abalamu nga nabo bawereddwa emibiri egy’ekitibwa akaseera ako. “Kubanga Mukama waffe yennyini alikka okuva mu ggulu n'okwogerera waggulu n'eddoboozi lya malayika omukulu n'ekkondeere lya Katonda: n'abo abaafiira mu Kristo be balisooka okuzuukira: naffe abalamu abaasigalawo ne tulyoka tutwalibwa wamu nabo mu bire okusisinkana Mukama waffe mu bbanga: kale bwe tutyo tunaabeeranga ne Mukama waffe ennaku zonna.”(Abassesalonika 4:16-17).\nOkukwakulibwa kulimu okuweebwa emibiri egitusobozesa okubeera mu bulamu obutaggwaawo. “Abaagalwa, kaakano tuli baana ba Katonda, so tekinnalabisibwa kye tuliba. Tumanyi nti bw'alirabisibwa tulifaanana nga ye; kubanga tulimulaba nga bw'ali.” (1 Yokaaana 3:2). Okukwakulibwa kulina okwawulwa ku kudda kwa Yesu. Kukukwakulibwa, Mukama alija mu bire okutusisinkana (1 Abassesalonika 4:17). Ku kudda, Mukama aka ku nsi era ayimirira ku Lusozi lw’emizayituuni, ekirireeta okukakana kw’ensi okunene era ekinaddilirwa okuwangulwa kw’abalabe ba Katonda (Zakariya 14:3-4).\nEnsomesa y’okukwakulibwa teyasomesebwa mu Ndagaano enkadde, era y’ensonga lwaki Pawulo egiyita ‘ekyama” ekibikkuliddwa kakano. “ Laba, mbabuulira ekyama: tetulyebaka fenna, naye fenna tulifuusibwa, mangu ago, nga kutemya kikowe, akagombe ak'enkomerero bwe kalivuga: kubanga kalivuga, n'abafu balizuukizibwa obutavunda, naffe tulifuusibwa. (1 Abakkolinso 15:51-52).\nOkukwakulibwa mukolo gwa kitiibwa gwetulina okulindilira mu sanyu. Bwetulikwakulibwa, tulina tuwonye ekibi. Tuliba mu kuberawo kwa Katonda emirembe gyonna. Waliwo okusika omuguwa kungi ku makulu g’okukwakulibwa era biki ebikulimu. Kino si kyekigendererwa kya Katonda. Wabula, ensomesa y’okukwakulibwa erina kutubudaabuda era erina kutujjuza suubi. Katonda ayagala “twezengamu amanyi n’ebigambo bino” (1 Abassesalonika 4:18).


Museveni olusisinkanye Kadaga enkambi y'Oulanya n'egwamu ekitengo!! Ebintu byandiba nga byefudde - Watchdog Uganda\nOmukulembeze we Ggwanga Yoweri Kaguta Museveni wakati nga ali ne Rebecca Kadaga ku kkono ne Jacob Oulanya ku Ddyo\nENSONGA z’obwaSipiika z’eyongedde okwefuulira amyuka omukubiriza w’olukiiko lwe Gwanga olukulu Jacob Oulanya nga entabwe evudde ku byabaddewo nga omukulembeze we Ggwanga Yoweri Kaguta Museveni asisinkanye Sipiika Rebecca Alitwala Kadaga ku faamu ye esangibwa e Kisozi mu Gomba.\nEnsonda zilaga nti ensisinkano eno eyatutte essawa nga 3 nga bali 2 bokka yandiba nga ebimu ku bikulu ebyagibaddemu mwe mwabadde n’okukkaanya ku kifo ky’obwaSipiika bwa Palimenti ababiri bano bwe bakaayanira.\nKino kyeraze lwatu nti Pulezidenti ekifo ky’obwaSipiika alabika yakirekedde Kadaga kubanga kigambibwa nti abantu abaabadde balinze omukulembeze e Kisozi baasobodde okulaba Kadaga nga afuluma olukiiko nga musanyufu nnyo kye baagambye nti diiru elabika yakutuse.\nKino kyakanze abali mu nkambi ya Jacob Oulanya kubanga bulijjo babadde bamanyi nti Omukulu alabika ali ku ludda lwabwe, nti naye ke beevumbye akafubo ne Kadaga yandiba nga ayagala kukyuka.\nKigambibwa nti ensonga ezisinga obukulu saako n’okugaba ebifo byonna bitera kuggwera Kisozi era nga omukulu bwakuyita eyo omanya ebibyo biteredde oba bibiiye, kyokka kuluno ebya Kadaga byandiba nga byateredde dda.\nGye buvuddeko Kadaga yategeeza nga bwatayagalira ddala kifo kya bumyuka bwa mukulembeze wa Ggwanga, nagamba nti ayagala bwa Sipiika kubanga ye yaaba waggulu w’okusalawo mu ssiga lya Palimenti, era nasaba omukulembeze obuvunanyizibwa obwo abuwe abantu abalala ye tabwetaaga.\nKadaga era azze aky’ogera lunye nti yakola kinene okuyamba Pulezidenti Museveni okukwata ku Ssemateeka ne bajjamu akawayiro ke kkomo ku myaka gy’omukulembeze we Ggwanga ekintu ekyamuyamba okudda mu bukulembeze omulundi guno.\nFrom Bukoto Central with victory, Richard Ssebamala has high hopes in winning Parliament Speakership race


Bukedde Online - Enkuba ebasattizza\nNCS eyiye ttiimu y'ebikonde\nENKUBA efudemba ensangi zino n’eregamya amataba mu bisaawe naddala eky’e Wankulukuku, ewalirizza akakiiko akaddukanya liigi (USL) okuzza emipiira gyonna egyakkaanyizibwa okulagibwa ku ttivvi ya SuperSport e Namboole.\nEmipiira esatu gye gyakasula olw’enkuba e Wankulukuku nga gino kuliko, ogwa URA ne Fire Masters ssaako SC Villa ne UTODA (emirundi ebiri).\nLeero e Namboole, Villa, etendekebwa Omuzungu Srdjan Zivojnov, ettunka ne kyampiyoni URA mu mupiira ogusuubirwa okuttula akakuku wakati waazo. Sizoni ewedde, abawagizi ba Villa baakuba baddiifiri olwa kye bayita ‘okusaliriza’ bwe baayongeramu eddakiika URA n’ebateeberamu ggoolo ey’ekyenkanyi. Gwagga 1-1.\nNg’oggyeeko kino, abazannyi ba URA omuli Simeon Masaba, Oscar Agaba, Steven Bengo, Farouk Osama, Robert Ssentongo, Brian Bwete, Asuman Alishe, Augustine Nsumba, Henry Kisekka, Sam Mubiru n’abatendesi Isabirye ne Ibrahim Kirya, baasambirako mu Villa.\n“Ennaku zino mpagala bateebi kuba bwe buzibu bwaffe. Twagala buwanguzi ku URA tukendeeze ku bubonero bw’etusinga,” Zivojnov bwe yategeezezza eggulo ku Villa Park e Nsambya.\nExpress egenze Luzira\nOmutendesi Sam Ssimbwa atutte Express e Luzira ng’akuutidde abazannyi obutavumbeera nga ku Fire Masters eyabakibira e Wankulukuku ggoolo 2-0.\nKasangati: Ekyalo Gavt. gye yalwanyisizanga Kawumpuli lifuuse eddwaniro lya ttiyagaasi\nKkolera azinzeeko Kampala olwâ€™obujama nâ€™enkuba\nAbâ€™e Mityana balaajanye ku bayiikuula olusozi okukola oluguudo


Bukedde Online - Abakaayanira ettaka ly'e Butabika Gavt egenda kubasengulira Kiboga\nAb'e Mityana amazzi bagayita tuzzi! Ekidomola kigula 1000/-\nEggaali y'omukka esse 36\nMINISITA w’ettaka n’amayumba Betty Amongi agambye nti Baveterani abakaayanira ettaka ly’e Butabika bagenda kubasengulira Kiboga.\nEttaka ly'e Bukasa, Gavumenti ly'egenda okusazaamu ebyapa.\nOkusinziira ku New Vision, minista bino yabitegeezezza abaamawulire n’agamba nti bafunye yiika 200 kwe bagenda okusengulira abantu bano.\nAmongi agamba nti kino kigenda kukola kw’abo bokka ababeera e Bukasa mu kiseera kino kubanga bakizudde nga waliwo abagagga abaali bafunyeyo ebyapa mu bukyamu basobole okuliyirirwa.\n“Nga gavumenti tumaze okusunsula abantu sekinnoomu n’amakampuni tukkaanye nabo ng’abantu tulyoke tubasengule“ Amongi bwe yaggumizza.\nWiiki ewedde yasinzidde ku Media Centra mu Kampala n’ategeeza nti ekiseera kino bamaze okusazaamu ebyapa 20 at’ebiralala 23 birindiridde kusazibwamu essaawa yonna. Yagambye nti ettaka eriri ku byalo okuli Butabika, Kolo, Senyi ne Wankolokolo byatalizibwa ng’ettaka ly’ebibira mu 1948.\nYannyonnyodde nti kyakakasibwa mu ssemateeka wa 1962 mu ssuula 246. Ettaka lino likuumibwa ekitongole ky’ebibira ekya National Forestry Authority (NFA) ku lwa Bannayuganda bonna.\nAgamba nti mu ssemateeka wa Uganda ennyingo 237(2)(b) erambika gavumenti ne gavumenti z’ebitundu okukuuma entobazi, emigga, ennyanja, amakuumiro g’ebisolo okutumbula eby’obulambuzi ku lwa Bannayuganda.\nEtteeka ly’ettaka 59(1)(a) liragira akakiiko k’ebyettaka ku disitulikiti okugaba ettaka eryo lyokka eritaliiko muntu oba ekitongole ekirivunaanyizibwako. Ekiseera kino omuntu avaayo n’agamba nti akakiiko kaamuwa ettaka lino abeera yafuna mpewo.\nAmongi agamba nti ekitundu kino omuli ebyapa ebyasaziddwamu kyekibadde kikandaalirirzza omulimu gw’okutandika okuzimba oluguudo lw’eggaali y’omukka oluva e Kampala okugenda e Malaba (Malaba-Kampala Standard Gauge Railway), Kampala-Jinja express Highway, okuzimba omwalo e Bukasa ne layiniy’amasannyalaze agamaanyi eva e Namnve okugenda e Luzira.\nYannyonnyodde nti ekyennyamiza kwekulaba ng’abantu abaafuna ettaka lino mu bukyamu ate bwe batuuse okuvaawo basaba obulindo n’obulindo bw’ensimbi nga baagala okuliyirirwa.\nAmongi agamba nti okusinziira ku nnyingo 91essuula 227 mu tteeka ly’ettaka, liwa omuwandiisi w’ebyapa obuyinza okusazaamu ebyapa byonna ebyafunibwa mu ngeri emenya amateeka nga bwe kyali mu bitundu ebimenyeddwa waggulu.\nAbo bonna abava mu bitundu bino nga babadde baateekayo okusaba kwabwe mu kakiiko k’ebyettaka e Wakiso okufuna ebyapa, biyimiriziddwa mbagirawo era satifikeeti ezaabaweebwa nga balinda ebyapa zisazibwemu.\nYeebazizza Bannayuganda abeekubye mu kifuba ne bazzaayo ebyapa bye baafuna mu bifo bino bisazibwemu nga tebakakiddwa era yakubirizza abakyesisiggirizza okulabira ku bannabwe.\nOLUKALALA LW’EBYAPA EBIRINDIRIDDE OKUSAZIBWAMU:\n2. FREEHOLD REGISTER VOLUME WAK1602 FOLIO 13\n3. FREEHOLD REGISTER VOLUME WAK614 FOLIO 1\n4. FREEHOLD REGISTER VOLUME WAK573 FOLIO 4\n5. FREEHOLD REGISTER VOLUME WAK862 FOLIO 18\n6. FREEHOLD REGISTER VOLUME WAK868 FOLIO 18\n7. FREEHOLD REGISTER VOLUME WAK572 FOLIO 5\n8. FREEHOLD REGISTER VOLUME WAK1154 FOLIO 23\n9. FREEHOLD REGISTER VOLUME WAK2294 FOLIO 6\n10. FREEHOLD REGISTER VOLUME WAK87 FOLIO 25\n11. FREEHOLD REGISTER VOLUME WAK450 FOLIO 7\n12. FREEHOLD REGISTER VOLUME 942 FOLIO 25\n13. FREEHOLD REGISTER VOLUME 942 FOLIO 24\n14. FREEHOLD REGISTER VOLUME WAK566 FOLIO 3\n15. FREEHOLD REGISTER VOLUME WAK87 FOLIO 25\n16. FREEHOLD REGISTER VOLUME WAK1518 FOLIO 24\n17. FREEHOLD REGISTER VOLUME WAK1518 FOLIO 25\n18. FREEHOLD REGISTER VOLUME WAK2243 FOLIO 4\n19. FREEHOLD REGISTER VOLUME WAK827 FOLIO 13\n20. LEASEHOLD REGISTER VOLUME 4199 FOLIO 17\n21. LEASEHOLD REGISTER VOLUME 4199 FOLIO 18\n22. LEASEHOLD REGISTER VOLUME 4199 FOLIO 19


Bukedde Online - Omu afudde mu kabenje ka loole 2 ku lw'e Masaka\nLOOLE ya seminti eyingiridde ey’omusenyu ku lw’e Masaka okukakkana ddereeva omu n’afiiriwo ate abalala 5 ne baddusibwa mu ddwaaliro nga bataawa.\nLoole eyabaddeko seminti.\nAkabenje kano kaagudde Kalagala ku luguudo lw’e Masaka e Mpigi essaawa 4:00 ez’ekiro ekyakeesezza Ssande. Omugoba wa loole nnamba UAS 432S ebadde etisse seminti ng’eva Kampala edda Mbarara ye yayingiridde loole y’omusenyu nnamba UBB 170E ebadde eva mu Lwera ng’edda e Kampala ne zitomeregana bwenyi ku bwenyi.\nWasswa Lumala ddereeva wa loole ya seminti ye yafiiriddewo. Lumala omutuuze w’e Mukungwe Masaka omulambo gwe gwe okuguggya mu mmotoka batemye nteme.\nOno naye yasimattuse wano ng’ajjanjabwa.\nBanne be yabadde nabo okuli Hassan Kakumba yamenyese emikono, Abdu Ssebugwawo ow’e Masaka n’amenyeka mu kifuba, Faisal Matovu ow’e Namungoona n’afuna obuvune obwamaanyi mu kifuba n’omugongo.\nYe ddereeva wa loole y’omusenyu teyategeerekese mannya olw’embeera embi gye yabaddemu. Baddusiddwa mu ddwaaliro lya Double Cure e Kalagala.\nOkusinziira ku baabaddewo akabenje kigambibwa kaavudde ku loole ya seminti ebadde ku misinde egya yiriyiri ku kaserengeto k’e Kalagala okwabika omupiira n’erumba ey’omusenyu ku mukono gwayo ne zitomeregana.\nPoliisi y’ebidduka e Mpigi yatuuse mangu mu kifo awagudde akabenje kyokka abadduukirize ababadde abangi baabazizza abaserikale nga btemamu ababadde bawagamidde mu mmotoka ya seminti ne bakkakkana ku seminti eyabadde ajjudde ku loole eno ne bamunyaga kumpi kumumalawo.\nMatovu yamenyese ekifuba\nAkabenje kano okugwaawo wabadde waakayitawo ennaku ntono nga mmotoka ya seminti endala yaakatomera emmotoka endala bbiri mu kitoogo kya Kibukuta era abantu bataano okuli ne ddereeva waayo ne bafiirawo.\nOmunakenya eyakozesezza kondomu n'eyabika addukidde mu kkooti: Ayagala kuliyirirwa


Kasibante addukidde wa Oulanyah ku by'okumuzza ku kakiiko ka COSASE - Watchdog Uganda\nKasibante addukidde wa Oulanyah ku by’okumuzza ku kakiiko ka COSASE\nOMUBAKA wa Rubaga North mu Palimenti Moses Kasibante addukidde w’amumyuka wa Sipiika Jacob Oulanyah amuyambe okugonjoola ensonga ze ez’okuzzibwa ku kifo kye yalondebwamu okubeera omumyuka wa Ssentebe wa Kakiiko ka Palimenti akalondoola enkozesa y’ensimbi mu bitongole bya Gavumenti COSASE.\nEnnaku zino Kasibante alabwako buli kadde nga ayingira mu offiisi y’omumyuka wa Sipiika saako ne babaka banne okuli Paulo Mwiru owa Jjinja Munisipalite, nga basaba Olanyah abayambe amuzze mu kifo ky’obumyuka.\nKinajjukirwa nti Kasibante yali yalondebwa akulira oludda oluvuganya Gavumenti mu Palimenti Betty Aol Ochan okumyuka Mubarak Munyagwa, kyokka sipiika nga akozesa obuyinza obumuwebwa Ssemateeka okusalirawo ababaka abatalina kibiina mu Palimenti nagaana era naamussa ku kakiiko akakola ku nsonga z’okusunsula ababa balondeddwa (Appointments committee).\nKati agezaako okusala amagezi gonna ag’etagisa okulaba nga omumyuka wa Sipiika amuzza ku kifo kino, wadde nga Ssabawandiisi wa FDC Nandala Mafabi yali ekifo yakijjuzaamu dda omubaka Ibrahim Kasozi.\nKasibante bwe yatukiriddwa yagambye nti kituufu akyayagala okuzibwa ku kakiiko ka COSACE, nti era buli kadde abadde asisinkana Omukubiriza w’olukiiko lwe Ggwanga Rebecca Kadaga ku nsonga yeemu.\nKigambibwa nti emu ku nsonga azagannyisa Sipiika pkuteeka Kasibante ku kakiiko kano, kwe kuba nti mu biseera we yayongerezaayo ekisanja ky’omubaka Abudu Katuntu, Ksibante aliko ebigambo bye yakozesa nga bimulumba, ekilowoozebwa nto yanyiiga engeri gye yamulinako obuyinza n’amuwaamu akakiiko akalala.\nNaro’s new agricultural system leaves farmers in food, money bonanza


UNAI Emery, atendeka Arsenal atadde abazannyi 7 ku katale n’ategeeza ttiimu ezibaagala, okubagula.\nEmery, eyasikira Arsene Wenger ku butendesi bwa ttiimu eno sizoni ewedde, ayagala kuggumiza ttiimu ye sizoni ejja era agamba nti abamu ku bazannyi b’alina, tebajja kumukolera kwe kwagala okubatunda olwo afunemu ensimbi ezinaakugula abazannyi b'ayagala.\nGw’asoosezza ku lukalala ye Shkodran Mustafi, omu ku bazannyi abaazannye amanyanga nga bakubwa Crystal Palace (3-2) ku wiikendi era n’abakungu baayo bagamba nti bukya agulwa mu Valnecia ku nsimbi obukadde bwa pawundi 35, tannazza magoba.\nMu bazannyi abalala b’ayagala waakiri okuwaanyisaamu kwe kuli ne ssita wa ttiimu eno; Mesut Ozil ne Henrikh Mkhitaryan kyokka ng’era abanaayagala okugula Mohamed Elneny ne Carl Jenkinson nabo abaaniriza. Mu balala b’atunda kuliko Calum Chambers ne David Ospina be yali yayazika ttiimu endala.


Emmotoka 10 ezisinga okuwa emirembe\nSISINKANA emmotoka 10 Bannayuganda ze bavuga ezisinga okuwa emirembe ng’oli agivuga oba nga agituddemu. Kuno kuliko Benz, Lexus, Land Cruiser Harrier, Range Rover, Progres, super Custom, Golf, Chevrollet ,Kluger, Nissan Patrol, Land Rover ne Toyota Progres.\nBya GEORGE BUKENYA NE BENADINO KATE\nSISINKANA emmotoka 10 Bannayuganda ze bavuga ezisinga okuwa emirembe ng’oli agivuga oba nga agituddemu.\nKuno kuliko Benz, Lexus, Land Cruiser Harrier, Range Rover, Progres, super Custom, Golf, Chevrollet ,Kluger, Nissan Patrol, Land Rover ne Toyota Progres.\nEngeri emmotoka zino gye zaakolebamu n’ebizirimu bye bizifula okuba nga ziwa emirembe. Okugeza yingini, emitto , emipiira ebisawo by’empewo n’ebirala. Emipiira gye gikoma okuba emigazi n’emmotoka gy’ekoma okuggumira ku luguudo.\nRichard Bamuje, kitunzi wa kkampuuni ya Motor Care Uganda agamba nti obulungi bw’emmotoka bweyolekera ku sipiidi , engeri gy’eyisaamu abagirimu naddala bw’eba mu kkoona, oba ku nguudo z’ebinnya n’engeri gy’eziyiza amaloboozi agava ebweru waayo, okwanguyirwa okulaba ebiri mu maaso ga ddeereva n’engeri emitto bwe gyakolebwa.\nHamza Ntege, ddeereva w’omubaka wa Palamenti Latif Ssebaggala akozesa Land Cruiser Prado V8 agamba nti mmotoka eno tewulira binnya, nti bw’ebigwamu ggwe atudde munda oyinza obutakimanya.\nErina sakabuzooba ez’amaanyi, kino kigifuula okuba ey’emirembe, erina eppeesa ddeereva ly’anyiga ne lisiba emipiira ne ligiyamba obutakosebwa mazzi ate ku kasozi edduka ng’eri ku museetwe.\nEno erimu ebika bibiri nga ku bino kuliko ekya Y62 modulo 2015 n’eya Y61 nga zikozesa mafuta ga Peetulooli. Ebimu ku bifuula Nissan Patrol eyomulembe era ng’ewa emirembe gy’emipiira emigazi, sakabuzooba zaayo za mannyi nnyo ng’omupiira bwe gugwa mu kinnya abalimu tebakiwulira, erina kompyuta emanyisa ddereeva ng’avudde ku luguudo n’okusoma maapu. Eno egula wakati w’obukadde bw’ensimbi 200 ne 435.\nLand Cruiser Prado VX ewa emirembe.\nErimu ebika bibiri okuli ekya Range Rover n’ekya Land Rover, Range Rover Sport erina amasannyalaze mu yingini nga g’ekozesa okwongera omukka mu mipiira gyayo ne gigaziwa. Bw’eba egudde mu kinnya kiyamba abantu abagituddemu obutakiwulira, erimu ebika eby’enjawulo okuli ekya Range Rover GMC Modulo 2014 , Lexus LX ne Posche Cayenne. Range Rover egula wakati w’obukadde 129 ne 329.\nEno erimu ebika okuli ekya Land Cruiser Prado VX modulo 2009,modulo 2014 erimu naye ebika ebirala okuli ekya GX, GXL ne VX ate mudulo 2002 V8 ya CC4000. Tewulira binnya, yingini yaayo yakolebwa nga tekosebwa mazzi nga kino kigiyamba okuyita mu mazzi amangi. Ne bw’eba ku kasozi edduka ng’eri ku museetwe. Egula wakati w’obukadde 130 ne 245.\nEno y’emmotoka abasinga gye bagamba esinga okuwa emirembe nti buli kika kyayo kiwa emirembe olw’okuba ekolebwa mu byuma eby’amaanyi ng’ate eggumira ku ttaka.\nErina ebika ebiwerako era Bannayuganda bye basinze okwettanira kuliko ekya SL-Class, GL-Class , M-Class ne C-Class. Mercedes Benz ekolebwa mu ggwanga lya Girimaani eba ya nkizo kw’ezo ezikolebwa mu mawanga amalala kuba eggumira nnyo ku ttaka ate akayumba kakolebwa mu bbaati eggumu ennyo.\nEno erimu ebika bibiri ekya Harrier Lexus ne Harrier Kawundo. Baddeereva abasinga bagamba nti esinga mmotoka entono ezisinga obungi mu kuwa emirembe kuba ngulumivu bulungi , erina emipiira migazi, yingini yaayo ya maanyi ate emitto migazi abamu bagamba nti ku nguudo za Uganda ezirimu ebinnya ekira ne Benz.\nErimu ebika bibiri ekya GX ne GLX eno wadde ntono, nnungi ku ng’endo empanvu, erina kamera eyamba ddeereva okulaba ebiri emabega waayo. Ekika kya GLX tekirina bisumuluzo biggula nzigi, ekozesa limooti okuggula enzigi ate emitto gyayo gya ddiba.\nToyota Prado nga bw’efaanana\nEno mmotoka ngulumivu bulungi, sakabuzooba ziri waggulu. Kino kitegeeza bw’egwa mu kinnya atuddemu tawulira kinnya, erina ebyuma ebisika empewo nga bw’obera munda towulira bbugumu era y’ensonga lwaki ekozesebwa nnyo ku mulimu gw’okusaabaza abalambuzi.\nEno nayo ngulumivu bulungi era erina emitto egiwa omuntu agituddemu emirembe. Erina sseppulingi ezigiyamba obutawulira busirikko bw’ebeera ku luguddo, nayo erina ebyuma ebireeta empewo naye enywa nnyo.\nEno teyawukana nnyo ne Toyota Regius kuba ebintu by’erina ebisinga bifaananagana bulungi omuli emitto egyomulembe,obugulumivu,ebyuma ebireeta empewo n’ebirala.


Bukedde Online - Ab’e Kikyusa mwegatte mugobe obwavu mu maka gammwe\nAbatuuze mu maka 1000 e Mukono basattira...\nMinisita Muyingo ng'akwasa omu kubakadde bulangiti ze yagabye\nMinisita w’egwanga omubeezi ow’ebyenjigiriza ebyawaggulu era nga ye mubaka wa Palamenti ow’e Bamunanika John Muyingo akubirizza ab’e Kikyusa okutwala mu maaso obumu bwe baayolesezza mu kutambuza ekkubo ly’omusalaba okubweyambisa mu kwegobako obwavu kubanga agali awamu ne galuma ennyama.\nMinisita Muyingo ng'ayogera eri abakadde abafunye ebirabo bya Easter\nObumu bwe balaze bwe beegatidde mu kibiina kya Kikyusa Joint Christian Council nga baakulembeddwa ssentebe w’ekibiina kino, Rev. Fr. Ronald Kirinya okuva mu Eklesia ya Orthodox ng’ayambibwako Ssaabadinkoni w’e Kikyusa, Rev. Besweri Mulyanti n’abagoberezi ab’eddiini zonna omwabadde n’Abasiraamu abaakulembeddwa Ssentebe w’eggombolola y’e Kikyusa Abubaker Ssematimba ne batambuza ekkubo ly’omusalaba akabonero akaalaze obumu bwe yagambye nti, basobola okubukozesa ne beekolamu ekibiina okwegobako obwavu.\nAgamba nti, obumu bwe balaze ayagala beekolemu ekibiina ky’enkulaakulana olwo naye w’agenda okusinziira okwongera okubasakira ebintu ebinaabayamba okwegobako obwavu era n’abafalaasira obuteesaasira n’abagamba nti, omuntu eyeesaasira tasobola kubaako nkulaakunana gy’atuukako n’abawa n’ekyokulabirako kya Yesu bwe yeetika omusaalaba nga teyeesaasidde y’ensonga lwaki akyajjukirwa.\nAbakadde nga basanyukidde minisita Muyingo okubawa ebikozesebwa\nYabadde mu kkanisa y’e Kiziba - Kikyusa mu disitulikiti y’e Luweero mu kutambuza ekkubo ly’omusaalaba.\nAb'e Luweero balaalise Museveni ku by'azze abasuubiza


Bukedde Online - Alumirizza baserikale banne okutta omuntu\nAlumirizza baserikale banne okutta omuntu\nMuseveni alayizza akakiiko k'ebyettaka\nBakansala e Lubaga batabukidde amakampuni...\nAdded 24th February 2017\nOMUSERIKALE asinzidde mu kaguli ka Kkooti Enkulu mu Kampala n’alumiriza baserikale banne abaali bakuuma eyali omubaka wa gavumenti owa Munisipaali y’e Lubaga, Zaina Muwonge okwekobaana ne batta omuntu nga bamutaddeko omusango gw’obubbi .\nAbdurah Kaweesi (ku kkono) Christopher Katimbo, Disan Tumwesigye ne John Kizito Gonzaga abaserikale b’eyali RCC we Lubaga Zaina Muwonge nga bali mu Kkooti Enkulu e Kampala ku musango gw’obutemu . Mu katono, Sensinjo ng’awa obujulizi mu Kkooti Enkulu mu Kampala.\nOMUSERIKALE asinzidde mu kaguli ka Kkooti Enkulu mu Kampala n’alumiriza baserikale banne abaali bakuuma eyali omubaka wa gavumenti owa Munisipaali y’e Lubaga, Zaina Muwonge okwekobaana ne batta omuntu nga bamutaddeko omusango gw’obubbi.\nObed Sensinjo nga muserikale akuuma ababaka ba gavunenti nnamba RF 216 y’alumirizza baserikale banne okuli; John Gonzaga Kizito, Disan Tumwesigye, Christopher Katimbo ne Abdurah Kaweesi okutta William Ramsey Kwizera 20 e Kawaala nga April 25, 2013.\nSensinjo bwe yabadde awa obujulizi mu Kkooti Enkulu mu maaso g’omulamuzi Yassin Nyanzi yagambye nti nga April 25, 2013 yali agenda ku mulimu n’asanga emmotoka ya Gonzaga ku poliisi y’e Kawaala ng’eggyiddwaamu amataala, wabula bwe yabuuza Tumwesigye gwe yasanga mu kawoteeri akali okumpi ne poliisi eno yamutegeeza nti waliwo ababbi abaali bagezaako okugibba era nga baakutteko omu ne bamukuba ne bamukwasa poliisi y’e Kawaala.\nSensinjo yagasseeko nti yakola sitetimenti bbiri, okuli ey’abanoonyereza ku buzzi bw’emisango okuva ku poliisi e Kibuli wamu ne ku poliisi ya Kampalamukadde, nga byonna bye yategeeza poliisi byamugambibwa Tumwesigye, omu ku bavunaanibwa okwenyigira mu butemu buno, era eyamugamba nti be baali bakubye Kwizera nga yali agezaako okubba emmotoka ya Gonzaga.\nWabula looya w’abawawaabirwa, Dennis Atwijukire bw’amubuuzizza oba yalaba abasajja bano nga beenyigira mu butemu buno, Sensinjo yabyegaanyi n’agamba nti teyamanya muntu yattibwa era n’abaamutta teyabategera kubanga teyeetaba mu kunoonyereza.\nMu bujjulizi Sensinjo bwe yawa poliisi obukwata ku musango guno yagamba nti abasajja bano baali batemu nnyo kubanga nga tebannatta Kwizera balina abantu abalala be baali basse nga newankubade teyategeezaako poliisi.\nWabula yafunyeemu obuzibu okuva ewo mulamuzi Nyanzi n’amulabula okumusiba olw’okuba nga bakira atamattama mu bujulizi bwe yawa ku poliisi ya Kampalamukadde n’e Kibuli.\nMu balala abaawadde obujulizi kwabaddeko; James Kizza ng’ono naye alumiriza abasajja bano okwenyigira mu butemu kubanga yawulira Kwizera ng’alaajana ku ssaawa 8 ez’ekiro.\nOmusango Omulamuzi yagwongezzaayo okutuusa nga February 27, 2017.\nAmagye gayiiriddwa okugumbulula abeekalakaasi\nLeero luno! Ekiri mu kampeyini....ahaa!\nEbyabadde e Nalufenya aba Bobi gye baasibye


Kadaga atadde gav't ku nninga ennyonnyole ku by'abajaasi okutulugunya abavubiku nnyanja\nSIPIIKA Rebecca Kadaga alagidde gavumenti okunnyonnyola amakubo g’ekutte okukangavula abajaasi ba UPDF abagambibwa okutigomya abavubi ku nnyanja nga bagaggyako ssente n’okuwamba ebyennyanja byabwe.\nKino kiddiridde Pulezidenti Museveni okulagira abajaasi okussibwa ku nnyanja za Uganda okulwanyisa envuba embi kyokka abavubi bamaze ebbanga nga beekokkola eryanyi abajaasi lye bakozesa kw'otadde n'okubatulugunya.\nSipiika Kadaga eyabadde akubiriza Palamenti yagambye ofiisi ya Katikkiro, Dr. Ruhakana Rugunda eteekeddwa okunnyonnyola amakubo gavumenti g’ekutte okulwanyisa abajaasi abatulugunya abavubi.\nAbabaka abatali bamu okwabadde George Ouma (Bukholi) bagambye nti aba UPDF bawamba ebyennyanja by’abavubi ne bagattako okubakuba, okubawambako ebyennyanja n’okubaggyako ssente.\nYagambye nti ebyennyanja ebibabirirwamu obukadde mwenda byawambiddwa mu bizinga gye buvuddeko era omusango guli ku poliisi e Namayingo.\nOuma agamba nti ebyennyanja ebiwambibwa ku bavubi ate abajaasi babiguza banagagga.\nOuma yayongeddeko nti alina okutya nti ayinza okutuusibwako obulabe olw’okuyingira mu nsonga zino. Munne Geoffrey Macho owa munisipaali y’e Busia yagambye nti abantu baamukubye olube bwe yabadde abawaanira NRM ng’entabwe eva ku bajaasi ababatulugunya.


Lukka 8 LCB - ﻟﻮﻗﺎ 8 NAV | Biblica América Latina\nLukka 8 LCB - ﻟﻮﻗﺎ 8 NAV\n1Oluvannyuma lw’ebyo Yesu n’agenda ng’akyalira ebibuga ebinene n’ebitono ng’abuulira Enjiri y’obwakabaka bwa Katonda, n’abayigirizwa be ekkumi n’ababiri nga bali naye. 2 Waaliwo n’abakazi Yesu be yali agobyeko emyoyo emibi ne be yali awonyezza endwadde. Mu bo mwe mwali ne Maliyamu eyayitibwanga Magudaleene gwe yagobako baddayimooni omusanvu, 3 ne Jowaana muka Kuza eyali omukulu w’olubiri lwa Kerode; ne Susaana, n’abalala bangi, abaatoolanga ku byabwe ne balabirira Yesu n’abayigirizwa be.\n4 Awo ekibiina kinene bwe kyali kikuŋŋaana, nga n’abantu abava mu buli kibuga bajja eri Yesu, Yesu n’abagerera olugero luno nti, 5 “Omulimi yagenda mu nnimiro ye okusiga ensigo. Bwe yatandika okusiga ensigo, ezimu ne zigwa ku mabbali g’ekkubo ne bazirinnyirira, n’ebinyonyi eby’omu bbanga ne bizirya. 6 Ensigo endala zaagwa ku lwazi, bwe zaamera ne zikala kubanga tezaalina mazzi. 7 Ensigo endala zaagwa mu maggwa, bwe zaamera n’amaggwa nago ne gakula ne gazizisa. 8 Naye ensigo endala n’azisiga mu ttaka eddungi, ne zikula ne zibala ebibala emirundi kikumi.” N’amaliriza ng’agamba nti, “Alina amatu okuwulira awulire.”\n9 Abayigirizwa be ne bamubuuza amakulu g’olugero olwo. 10 N’abaddamu nti, “Mmwe muweereddwa omukisa okumanya ebyama by’obwakabaka bwa Katonda, naye abalala, njogera gye bali mu ngero,\n11 “Kale, amakulu g’olugero olwo ge gano: Ensigo ky’ekigambo kya Katonda. 12 Ensigo ezaagwa ku mabbali g’ekkubo, be bawulira ekigambo, naye Setaani n’ajja n’akibaggyako mu mutima gwabwe, si kulwa nga bakkiriza ne balokolebwa. 13 Ezaagwa ku lwazi be bawulira ne basanyukira ekigambo, kyokka ne kitaba na mmizi. Be bakkiriza, naye okugezesebwa bwe kujja ne bagwa. 14 Ezaagwa mu maggwa, be bawulira ekigambo, naye okweraliikirira n’obugagga n’amasanyu g’omu bulamu ne bibazisa, ne bataleeta bibala bikuze bulungi. 15 Naye ezaagwa ku ttaka eddungi be bantu abalungi era abeesigwa, era bakuuma ekigambo ku mitima ne babala ebibala n’obugumiikiriza.\n16 “Tewali muntu akoleeza ttaala ate nagisaanikirako akalobo oba n’agissa wansi w’ekitanda. Agiwanika waggulu ku kikondo, olwo lw’esobola okumulisiza abantu abayingira. 17 Kubanga tewali kintu na kimu ekyakwekebwa ekitalikwekulwa, era tewali na kimu ekitalimanyibwa mu lwatu. 18 Noolwekyo mwegendereze nga muwuliriza, kubanga oyo alina alyongerwako; naye oyo atalina, n’ekyo ky’alowooza nti alina kigenda kumuggyibwako.”\n19 Awo nnyina ne baganda ba Yesu ne bajja okumulaba, naye ne batasobola kumutuukako olw’ekibiina ky’abantu ekinene. 20 Ne wabaawo amubuulira nti, “Nnyoko ne baganda bo obwedda bayimiridde wabweru, baagala kukulabako.”\n21 Yesu n’addamu nti, “Mmange ne baganda bange be bano abawulira ekigambo kya Katonda ne bakigondera.”\n24 Abayigirizwa ne bamuzuukusa, ne bagamba nti, “Mukama waffe, Mukama waffe, tusaanawo!” N’azuukuka n’aboggolera omuyaga n’amazzi agaali geefuukudde. Ne bikkakkana, ennyanja n’etteeka! 25 N’alyoka abagamba nti, “Okukkiriza kwammwe kuluwa?”\n26 Awo ne bagoba emitala w’eri mu nsi y’Abageresene eyolekedde Ggaliraaya. 27 Awo Yesu bwe yava mu lyato omusajja eyaliko baddayimooni n’ajja okumusisinkana ng’ava mu kibuga. Omusajja oyo yali amaze ebbanga ddene nga tayambala ngoye, nga tasula na mu nju, wabula ng’asula mu ntaana. 28 Awo bwe yalaba Yesu n’awowoggana n’agwa wansi mu maaso ga Yesu, n’aleekaana nti, “Onjagaza ki, Yesu, Omwana wa Katonda Ali Waggulu Ennyo? Nkwegayiridde tombonyaabonya!”\nOmusajja n’addamu nti, “Nze Ligyoni,” kubanga omusajja yaliko baddayimooni bangi. 31 Baddayimooni ne beegayirira Yesu aleme okubagobera mu bunnya obutakoma.\n32 Waaliwo eggana ly’embizzi, awo ku lusozi, nga lirya, baddayimooni ne beegayirira Yesu abasindike mu mbizzi ezo. Yesu n’abakkiriza. 33 Baddayimooni ne bava ku musajja ne bayingira mu mbizzi, amangwago eggana lyonna ne lifubutuka nga liserengeta olusozi, ne lyewanula ku bbangabanga, ne ligwa mu nnyanja, embizzi zonna ne zisaanawo. 34 Abalunzi b’embizzi ezo bwe baakiraba, ne badduka embiro ne bagenda, ne bategeeza ab’omu malundiro ne mu kibuga, ebintu byonna ebibaddewo. 35 Ekibiina ky’abantu ne bagenda okulaba ebibaddewo ne bajja eri Yesu, ne balaba omusajja eyagobwako baddayimooni ng’atudde awo awali ebigere bya Yesu ng’ayambadde engoye era nga mulamu ddala! Ne batya nnyo. 36 Abo abaaliwo okusookera ddala ne bategeeza abalala ng’omusajja eyaliko ddayimooni bwe yawonyezebwa. 37 Awo abantu bonna ab’ensi eyo ey’Abagerasene ne basaba Yesu abaviire, kubanga baali batidde nnyo. N’asaabala mu lyato n’avaayo.\n40 Yesu bwe yakomawo ekibiina ky’abantu ne bamwaniriza n’essanyu kubanga bonna baali bamulindirira. 41 Mu kiseera ekyo ne wajjawo omusajja erinnya lye Yayiro, eyali omukulembeze w’ekkuŋŋaaniro, n’agwa ku bigere bya Yesu n’amwegayirira ajje mu maka ge, 42 kubanga muwala we omu yekka gwe yalina, eyali aweza emyaka nga kkumi n’ebiri yali afa.\nYesu n’agenda naye, naye ng’ekibiina kimunyigiriza. 43 Mu kibiina ky’abantu ekyo mwalimu omukazi eyali amaze emyaka kkumi n’ebiri ng’alwadde ekikulukuto ky’omusaayi. Yali atambudde nnyo mu basawo era nga bamumazeeko ebintu bye byonna ng’abasasula, naye ne watabaawo asobola kumuwonya. 44 Omukazi ono n’asemberera Yesu ng’amuvaako emabega, n’akoma ku lukugiro lw’ekyambalo kya Yesu, ekikulukuto ky’omusaayi ne kiwona mu kaseera ako kennyini!\n45 Yesu n’abuuza nti, “Ani ankutteko?” Bonna ne beegaana, naye Peetero n’agamba nti, “Mukama waffe, ekibiina ky’abantu kinene abakwetoolodde era abantu bangi bakunyigiriza.” 46 Naye Yesu n’addamu nti, “Waliwo ankutteko kubanga mpulidde ng’amaanyi ganvaamu.” 47 Awo omukazi bwe yategeera ng’avumbuddwa, n’ajja ng’akankana n’agwa awo mu maaso ga Yesu, n’annyonnyola mu maaso g’abantu bonna ensonga kyeyavudde amukwatako, era nti n’obulwadde bwe bwawoneddewo!\n48 Yesu n’agamba omukazi nti, “Muwala wange, okukkiriza kwo kukuwonyezza. Genda mirembe.” 49 Awo Yesu bwe yali ng’akyayogera omuntu n’atuuka ng’ava mu maka g’omukulu w’ekkuŋŋaaniro, n’agamba Yayiro nti, “Muwala wo afudde! Omuyigiriza toyongera kumuteganya.”\n51 Awo Yesu bwe yatuuka ku nnyumba ya Yayiro, n’atakkiriza bantu balala kuyingira naye mu nju wabula Peetero, ne Yokaana, ne Yakobo, ne kitaawe w’omwana, ne nnyina. 52 Mu kiseera ekyo abantu bonna baali bakaaba nga bakungubagira omwana oyo. Yesu n’abagamba nti, “Mulekeraawo okukaaba! Omuwala tafudde wabula yeebase bwebasi!”\n53 Ne bamusekerera nnyo, kubanga bonna baali bamanyi ng’omuwala afudde. 54 Naye Yesu n’akwata omuwala eyali afudde ku mukono, n’akoowoola ng’agamba nti, “Mwana wange, golokoka!” 55 Amangwago n’aba mulamu, n’asituka n’ayimirira. Yesu n’abalagira bamuwe ekyokulya. 56 Bazadde b’omuwala ne beewuunya, naye Yesu n’abakuutira obutabuulirako muntu yenna ebibaddewo.\nLCB : Lukka 8


kansiiwa, Author at The Bed Room Teacher\nArticles by kansiiwa\nAbakazi beesanga mu mbeera y’okwegomba abasajja wabula ne babulwa we batandikira. Ekivaamu kwe kusubwa omukwano oluusi ogwandibadde omunyuvu. Omukyala ali mu mbeera eno waliwo engeri gy’oyinza okulagamu omusajja gwe weegwanyiza nti omwagala, wabula ate nga […]\nIn a relationship, whether married or still in courtship, there are things you should not tell another person. You never know who will be the Judas over your relationship. There are high secrets you have […]\nABASAJJA MUYAMBE BAKAZZI BAMWE MU KUSIKINA OBA MUKUKOLOBYA OLUYIMBA LW’EGGWANGA\nABASAJJA MUYAMBE BAKAZZI BAMWE MU KUSIKINA OBA MUKUKOLOBYA OLUYIMBA LW’EGGWANGA Abasajja abasinga balowooza nti okuyimba oluyimba lw’eggwanga kikolebwa bakazi bokka. Kale abasajja abasinga tebalina kye bakola. Ono olina kwogera naye bulungi. Mugambe kikusanyusa singa akuddamu […]\nEMAANA Y’OMUSONONWA Emana enno ebeera n’omusino munene nnyo, Okusinga ku maana endala zonna. Emaana enno buli lwewayitawo esawa 3 nga bamaze okugizina edaayo neyevera oba neyewumba mangu nnyo nga omukazi gwotazina ngako,Emaana enno efuuka nnyo […]\nABASAJJA MUKUGUKE MUKUZINA EMANA, MUMAZZISE BAKYALA BAMWE\nABASAJJA MUKUGUKE MUKUZINA EMANA, MUMAZZISE BAKYALA BAMWE Abasajja mulina okukimanya nti abakazi abamu abasing obungi obusimu bwabwe obubatwala mukumala buli walako okusinga kuffe abasajja. Abakazi 71% bamalira mukutandikira mu round yakusatu. Omusajja buvunanyizibwa bwafe okukunonya […]\nEMANA Y’OLWAZZI Emaana y’olwazzi nayo ebeera maana nga emaana endala tekula bukikka, naye obuzibu bwelina tebeera nakubo, egalawo ekituli kyayo buli embolo lweva mu maana munda. Omusajja agenda okuzina emaana enno omutwe gwe mbolo osoka […]\nTOKUBBA MUNNO MUGONGGO\nTOKUBBA MUNNO MUGONGGO Banange mukomye omuzze gwokukuba banamwe omugonggo, kyentegezza mukukuba munno omugonggo,nti nga abagalana muli mubuliri buli omu natula side yiye.Okukuba munno omugonggo nga muli muburiri okiraba nga ensonga entonno, naye nga kyekimu kubintu […]\nOKUYENYA EKIWATTO MUKWEZINA OMUKAZI OKUNYENYA EKIWATTO MUKWEZINA.\nOKUYENYA EKIWATTO MUKWEZINA OMUKAZI OKUNYENYA EKIWATTO MUKWEZINA. Omukazi okunyenya ekiwatto nga mwezina tekigwanidde kubuli mukazi sikubamaalaya bokka, wabula kigwanidde kubakazi bonna nga bamuzina, naye abakazi abasinga obungi ekintu kinno bakikwata bubbi, nga okunyenya ekiwatto nga […]\nOKUTUKA KUNTIIKO Mukwegatta omusajja n’omukazi mwembi mulina obuvunaanyizibwa okusanyusagana NEWANKUBADDE mu butonde embeera bwetyo bw’ebeera naye n’omukyala asobola okufuna obwagazi era n’amala mangu oluusi n’okusooka omusajja. Waliwo abakazi nga abaakula ng’abasajja bafuna mangu akagoba […]


Bukedde Online - Ensonga 6 ezaawanguzza NRM e Jinja\nAbaleppuka n'ogwokulya mu nsi olukwe bejjeerezeddwa\nNuwashaba alaze bwe yafuna ddiiru y'omutwe gw'omwana\nNagirinya: Ffayiro ye efuuse ensonga mu muliro gw'e Katwe!\nEnsonga 6 ezaawanguzza NRM e Jinja\nOchola ayimirizza okukyusa bamayinja mu poliisi\nAb'e Lwengo beetabye mu mmisa y'okujjukira...\nAdded 17th March 2018\nMwiru nga baakamala okumulangirira. Ku kkono ye Ingrid Turinawe.\nOBUWANGUZI bwa Paul Mwiru (FDC) mu kalulu k'e Jinja Municipality East bwesigamye ku nsonga enkulu mukaaga ezaamuwanguzza Nathan Igeme Nabeta (NRM) bwe babadde basinga okuttunka.\nRogers Sserunjogi akulira ebyokulonda e Jinja yalangiridde Mwiru ku buwanguzi ku ssaawa 3:45 ez’ekiro ku Lwokuna ekyasaanudde abawagizi be ne babinuka okukeesa obudde. Mwiru yafunye obululu 6,654 ate Nabeta bwe babadde basinga okuttunka n’afuna 5,043. Abalala kwabaddeko Monica Abuze eyafunye 18, Hatimu Isabirye 7, Faisal Mayemba Masaba 117, Paul Mugaya (PPP) 48, Richard Henry Nyanzi 47 ne Francia Wakabi 48.\nAkalulu kaddiddwaamu oluvannyuma lwa kkooti okusazaamu obuwanguzi bwa Nabeta bwe yali afunye mu kulonda kwa 2016, mwe yafunira obululu 7,770 ate Mwiru n’afuna 7,635. Kkooti yategeeza nti okulonda kwetabikamu obuvuyo. ENSONGA OKWESIGAMYE\nOBUWANGUZI BWA MWIRU KULIKO;\nObumu obwayoleseddwa bannabyabufuzi abooludda oluvuganya. Ebibiina ebivuganya byonna ng’oggyeeko ekya PPP tebyasimbyewo bantu era bonna baabadde bawagira Mwiru. Okuva kkampeyini lwe zaatandika bannabyabufuzi nga; Dr. Kizza Besigye, Robert Kyagulanyi (Bobi Wine), Mugisha Muntu n’abalala babadde tebava Jinja. Ekiseera ekyategekeddwaamu akalulu kyabadde tekiwa Nabetankizo. Babadde bamulumiriza okwetumiikiriza nga tabeebuuzizzaako n’awagira okukwata ku Ssemateeka.\nBagamba nti yeebuuza ku bukiiko bwa NRM bwokka era nga bamukimugamba kaati nti agende be baba bamulonda. Mwiru yakoze buli ekisoboka okukuuma akalulu ke. Ttiimu eyabadde ekuuma eyakuliddwa omubaka wa Kira munisipaali, Ibrahim Ssemujju Nganda.\nObwedda buli kifo we balondera nga waliwo bannabyabufuzi abataseguka okulaba nga buli kimu kitambula bulungi. Obwedda beekengera buli muntu nga tebakkiriza wadde emmotoka yonna okusembera we balondera. Abayimbi abangi ababadde bajjumbira enkuhhana ze nga; Stabua Natooro, Geofrey Lutaaya, Ronald Mayinja, Eddy Yawe, Dr. Hilderman babadde bakuhhanya abantu mu bungi. Wadde Nabeta naye abadde aleeta abayimbi nga Dr. Jose Chameleon ne Catherine Kusaasira kyokka babadde tebasikiriza nnyo bantu.\nAbamu ku baganda ba Nabeta ababadde bawagira Mwiru baamuwadde enkizo. Moses Hannington Kyemba muganda wa Nabeta bwe bagatta kitaabwe omugenzi Samson Nabeta abadde ayogerera mu nkiiko za Mwiru z’azze ategeka. Kyemba buli lw'abadde akwata akazindaalo ng’alumiriza Nabeta okwezza emmaali ya kitaabwe ate tabawa kitiibwa nga famire.\nAbadde agamba nti ne mu famire yaabwe tayinza kuwangulayoabasinga bawagira Mwiru. Nabeta babadde bamulumiriza okubeera omusirifu ekiseera ky'amaze mu Palamenti atasobola kwatula nsonga ate nga Mwiru we yabeererayo baamuwuliranga ng'atuusa ebizibu byabwe mu lukiiko lw'eggwanga.\nMwiru yagambye nti akalulu ng’abooludda oluvuganya kaabawadde essomo nti singa bakolera wamu basobola okukyusa Gavumenti. Yagambye nti okusomoozebwa kwe baasanze baasobodde okukuvvuunuka kuba abantu baategedde obuvunaanyizibwa bwabwe mu kalulu bwe baalonze era ne beetaba mu kukakuuma.\nOWA NRM AYANUKUDDE Rogers Mulindwa, omwogezi wa NRM mu ggwanga yategeezezza nti, bagenda kwetegereza ekyabawanguzza balabe ekiddako. Yagasseeko nti, wadde baawanguddwa naye basigala nga bawanguzi kuba NRM esobodde okuwangula okulonda emirundi 23 ku 31 egy’obululu obuzze buddibwamu nga kw’otadde ne disitulikiti ezitondeddwaawo.\nMu kulonda kuno ekibiina kya FDC kibadde tekiwangulangako ate DP kyawangula ekifo kimu kyokka eky’omubaka omukyala owa disitulikiti y'e Kyotera. Yagumizza abantu nti NRM ekyalina enkizo era ekibiina kikyali kinene.\nJinja Municipality East\nSsempijja kino okikola otya?\nPoliisi ewadde abasirikale baayo ebiragiro\nCorona: Amerika efiiriddwa abantu 2000 mu lunaku lumu\nEbyava mu kulonda bireme kutabula maka gammwe\nAbooluganda lwe bayingirira obufumbo ne babutta\nOlusirika lwongera obwenzi mu maka\nAbaleppuka n'ogwokulya mu n...\nKKOOTI yamagye e Makindye yejjeerezza abajaasi bataano ababadde bavunaanibwa okukola olukwe okuvuunika gavument...\nNuwashaba alaze bwe yafuna ...\nOMUSAJJA gwe baakutte n’omutwe ku Palamenti ayogedde engeri gye yaweebwa ddiiru y’okusala omutwe gw’omwana n’alumiriza...\nNagirinya: Ffayiro ye efuus...\nOMULIRO ogwayokezza ofiisi y’akulira okunoonyereza ku buzzi bw’emisango e Katwe, gukyatabudde abantu olw’engeri...\nKabaka atenderezza emirimu ...\nSSAABASAJJA Kabaka wa Buganda Ronald Muwenda Mutebi atenderezza emirimu egikoleddwa Francis Xavier Kitaka eyafa...


Bukedde Online - Swangz Avenue eyogedde ku kugenda kwa Irene Ntale\nNnyabo nze sigabana musajja na mukazi mulala\nJulius Kyazze omu ku bakulira Swang Avenue ate ku ddyo ye Irene Ntale\nAMAWULIRE g’omuyimbi Irene Ntale okwabulira aba Swangz Avenue gatabudde n’okwewanisa abamu ku bawagizi be emitima nga bagamba nti apapye okuva mu kibiina ekimuleze n’okumufuula omuyimbi ow’erinnya mu bbanga ettono.\nKyokka waliwo abamuwagidde nga bagamba nti aluddewo kubanga babadde tebakyamulabawo!\nNga tannalangirira mu butongole nga bw’avudde mu kibiina kino, Ntale yasoose kwevumba kafubo ne bakama be ku Mmande okulaba nga baawukana mu mirembe.\nBino we bijjidde ng’amawulire gatambula nga Ntale bwatali musanyufu ng’ayagala kuva mu kibiina gy’amaze emyaka esatu.\nOmu ku banywanyi be yatutegeezezza nti Ntale abadde atendewaliddwa nga takyakwatagana bulungi ne bakama be ng’embeera esinga kuva ku kazito muyimbi munne Winne Nwagi kaamutaddeko ennaku zino ng’ate gwe basinga okubiibiita.\nKigambibwa nti Ntale eyasooka okuba omuganzi mu kibiina, ennaku zino Nwagi abadde amubuutikidde olwa ‘ffoomu’ gy’aliko n’ennyimba ezookya zaafulumiza okumu kumu ekimwongedde obuganzi eri bakama be n’abawagizi nga gwe basoosowaza mu buli kimu.\nWadde buli omu ayimba bibye, mu kibiina bano babeera mu kuvuganya, ali ku ‘ffoomu’ ne bakama be gwe basinga okufaako kubanga yaatunda n’okuyingiza ssente ennyingi mu kibiina. Waliwo n’ebigambibwa nti Ntale ne Nwagi babadde tebakyalina nkolagana nga we baatandikira ng’entabwe eva ku basajja ababakwana ne babakonaganya n’okubatabula.\nKigambibwa ensonga zino zitwalidde Ntale obudde n’okumweyinuza nga mu basajja abogerwako abamupokera omusimbi kuliko n’alina bbaala ku Centenary Park.\nNtale atuula bufoofoofo Olunaku lw’eggulo (Lwakubiri) Ntale ne maneja we omupya Sandra Ntale Byenkya baalumazeeko nga basisinkana abantu ab’enjawulo ng’era basoose kutuula nga bbo okulaba engeri omuyimbi gy’atandikamu obulamu obupya era ne bakakasa nga Ntale bwavudde mu Swangz Avenue.\nAba Swangz boogedde Julius Kyazze omu ku bakulira Swangz Avenue yagambye nti wadde wayinza okubaawo ebibadde bitatambula bulungi ku njuyi zombi, si kya bugunjufu okwanika obuziina bw’omu nnyumba. Ekikulu twakkiriziganyizza era yavuddewo mu mirembe. “Ffe eri Ntale tubadde bazadde.\nTukuzizza omwana era tuli basanyufu nti ne myuziki gwe tumusomesezza amuyize ate ekitone akirina.\nOmwana bw’akugamba nti akuze ayagala kwetongola gwe omuzadde tosobola kugaana okuggyako okumwagaliza emirembe” Ku ky’okusoosowaza Nwagi, Ntale ne bamusuulira ddala, Kyazze agamba si kituufu kubanga bombi babadde babafaako ng’enkola y’ekibiina nti kyokka abantu tebalina kwerabira nti bali mu bizinensi ng’abakolera ssente gwe bagenda naye.\nKyazze era agamba nga bweri enkola yaabwe okufuna abayimbi abapya ne babatendeka okufuuka ab’akabi, mu kiseera kino balina Vincka (Veronica Naluggya) omu ku babadde batambula n’abayimbi bano eyavudde ku bwa maneja atandike okuyimba.\nNwagi ayogedde Nwagi agamba nti Ntale agenda kumusubwa ne yeegaana n’ebyogerwa nti y’amuviiriddeko okugenda. “Abantu baagala kuleetawo mpalana wakati wange ne Ntale naye ekituufu akimanyi ne Katonda akimanyi.\nNze simulinaako buzibu era ndi mu nteekateeka za kukola naye oluyimba okulaba nga tukuuma omukwano. Ntale namusanga mu omu ayamba n’okuwabula munne.\nMukyala mugumu, alina ekitone ky’okuyimba era sisuubira nti ebyogerwa nti mutaddeko akazito olw’ennyimba zange biyinza okumutiisa kubanga naye muyimbi mulungi.” Ennyimba eziwadde Ntale ettuttumu Oyinza okugamba nti Ntale tatoobye na myuziki okufuna erinnya.\nYasooka kuyimba mu kkwaaya y’ekkanisa ya Victory City Church e Ntinda nga bwasoma ku yunivasite e Kyambogo. Olwamaliriza diguli n’atandika okuyimba yekka n’akola n’oluyimba ‘Love letter’ ne Bebe Cool.\nMu 2013 yeegatta ku Swangz mu 2013 gy’akubidde ennyimba okuli: Gy’obeera, Eno ye ssaawa, Nkubukinze, Stay with me, Remote Control.\nHe go down, Kabugo, Sembera, Gwe aliko, Omukwano gw’ekiro, Kikomando n’endala kwagasse n’okukola ekivvulu ng’atongoza ‘Sembera’ omwaka oguwedde Abayimbi Ono yeewaggula Swangz, tubadde tukolagana nga buli ku Sheraton.\nabaabulidde bakama baabwe Rema Namakula ku Bebe Cool mu 2013 n’ategeeza bw’asobola okwetengerera kye yatuukiriza era y’omu ku bayimbi abakyala abasinga mu ggwanga.\nKing Saha Ono yadduka wa Chameleone mu 2014 era naye asobodde okutambula obulungi. Eddy Kenzo Yava mu Fire Base bwe yafuna obutakkaanya ne Mikie Wine muto wa Bobi Wine. Naye asobodde okukola obulungi.\nYoung Mulo Ono yeewaggula ku Jose Chameleone ng’akoze oluyimba ‘Tebakusobola’ ne lukwatayo, kyokka okwo kwe yakoma. Eighton ne Raine Bano baali bamanyiddwa nga ba ‘Kiwoko’. Baayabulira Bebe Cool nga bafunye erinnya kyokka baayimbayo katono ne baawukana era kati Eighton yekka y’akyayimba.


'Bebe Cool fuba okukuza abaana bo baleme kubeera nga ggwe' - Pallaso - Radio Simba, The Best Luganda Station in the World !\nOmuyimbi Pallaso avuddeyo nawabula Bebe Cool; “Jose Chameleone alina ebiwandiiko ebimusobozesa obulungi okwesimbawo ku bwa ‘Lord Mayor’ era nebwebiba tebiwera asobola okwongerako kuba ebulayo emyaka ebiri okutuuka mu 2021. Fuba okulaba nga osigala mubyotegeera.\nSitera nnyo kwagala kulumbagana bantu naye Bebe Cool ansobera, yefaako yekka, era nga yeyagaliza yekka. Tali muyimbi n’omu gweyali aleese namuwagira nabeerawo okutuuka kati, wabula kyakola kyokka kulwanyisa bavuddeyo.\nYagezaako okuleeta ba Kiwoko Boys wabula ate yabaleeta kulwanyisa bayimbi banne abaali bavuddeyo, bweyaleeta Rema Namakula, nafumbirwa Eddy Kenzo ate kyamuluma nnyo nga alinga atali mufumbo.\nAnjogerako nnyo ne nebuuza lwaki?! Okutegeerakwo kwanjawulo ku kwange, oli mukulu kunze. Bye nnyimba ku myaka gyange bisinga ebibyo byoyimba ku myaka gyo.\nEmyaka emitono gyembaddewo nsobodde okwekolera ebintu ebiwerako naye ggwe oliwo kukusabiriza olaba ne bwolwala era bakusasulira ebisale by’eddwaliro! Twandifundikira nga tukoledde n’embaga kuba kirabika kyolinda.\nBebe Cool, ensi teriiwo ku lulwo, ffenna tuli Bannayuganda. Fuba okulaba nga okuza era oweerere abaana bo basobole okubeera n’entegeera eyawuka ku yiyo.”\nPrevious Poliisi ekutte ababbi ente e Kiboga\nNext Poliisi e Mukono ekutte ababbi abamenye ffaamu\nOgwa bavunaanibwa mu kuttibwa kwa kaweesi gwongezeddwayo okutuuka 2019


RDC we Buvuma aweze okulwanyisa abakozi ba Gavumenti abeebulankanya ku mirimu – Watchdog Uganda\nAbakozi ba Gavumenti abebulankanya ku mirimu bakugobwa RDC Buvuma Juma Kigongo\nOMUBAKA wa Gavumenti mu Disitulikiti ye Buvuma Juma Kigongo aweze okukangavvula abakozi ba Gavumenti ku kitebe kya Disitulikiti saako ne mu magombolola abagufudde omuze okwebulankanya ku mirimu nagamba nti tagenda kulonza lonza agenda kukolagana n’akulira abakozi bayimirizibwe bunnambiro.\n“Nkizudde nga kisusse abakozi naddala abali mu ma gombolola agali mu bizinga nga tebafaayo kubeera ku mirimu, olwo abantu abaagala obuwereza ne beesanga nga tebabufunye, Era tikizudde nga abakozi baffe mu wiiki bagenda ku mirimu ennaku bbiri zokka, abalala tebalinnyirayo ddala olumu ekireseewo enkola ye mirimu okukolebwa gadibe ngalye” Kigongo bwe yagambye mu mboozi eyakafubo ne Watchdog.\nYagambye nti abantu bangi bazze batuukirira office ye nga beemulugunya ku bakozi ba Gavumenti naddala abakolera mu bizinga kyagamba nti kino kileetawo ekifananyi ekibi eri Gavumenti nawera nti tagenda kukikkiriza.\nYayongeddeko nti agenda kukwatagana n’akulira abakozi batunule mu nsonga eno kubanga kirabika kisusse, abakozi tebakyakola basiiba mu bubuga okuli Mukono ne Jinja.\n“Tusobolera ddala okubaako kye tukola kubanga CAO alina obuyinza okuyimiriza buli mukozi wa Gavumenti aba takola era nalagira abalala abakola obulungi bagira batuula mu bifo ebyo.\nLIST: Seven politicians who have lost their wealth through unregulated campaign spending in elections\nFriends kill 19-year-old after failing to pay Shs1,000 bet\n12th August 2019 at 16:18\n27th January 2017 at 16:19


Omugendo (Ray) - Wikipedia\nOmugendo (a ray ) luba lukoloboze olugolokofu olutandikira ku katonnyeze ak'enkomerero ku ludda olumu olwo ne lweyongerayo mu entakoma ku luuyi olulala .\nOmugendo guba “n’akatonnyeze k’ekomerero” (endpoint) kamu kokka nga kano ke kalaga ekifo we gutandikira.\nMu sayansi n’ekibalangulo ekigambo “omugendo” kikozesebwa okujjayo emiramwa egy’enjawulo . Waliwo :\n\tOmugendo gw’ekitangaala (a ray of light)\n\tOmugendo gw’amasoboza\t(movement of energy)\n\tOmugendo gw’empalirizo y’amasanyalaze ne maggineeti (movement of electromagnetic force )\n\tOmugendo gwa’empalirizo ya erakitomagineeti( movement of electromagnetic force)\n\tOmugendo gw’amasannyalaze (movement of electricity, current)\n\tOmugendo gw'obusannyalazo(the flow of electrons).\nOmugendo gw'obusannyalazo (Movement or flow of electrons)\nJjukira nti amasannyalaze gannyonnyolwa nga “omugendo gw'obusannyalazo”(flow or movement of electrons). Buli mugendo guba n’obutandikiro oba ensibuko. Eky’okulabirako gwe mugendo gw’ekitangaala.N'olugendo gwefaananyirizaamu omugendo.Omugendo gw'ekitangaala okuva ku njuba oba okuva ku ttaala yonna luba lugendo lwa kitangaala.\nBya Charles Muwanga.\nBino bigyidwa ku "https://lg.wikipedia.org/w/index.php?title=Omugendo_(Ray)&oldid=21882"


Bukedde Online - Omusajja oluzimbye n’andeka mu muzigo !\nOmusajja oluzimbye n’andeka mu muzigo !\nOlwazaala omulenzi omusajja n’ansuulawo\nEttamiiro lya baze lituuse okumunnemya\nAdded 28th May 2016\nENSANGI zino abasajja bakatula keebissebuka bangi! Abakyala abaguma tebatera kusangika nga Mesach Semakula bwe yayimba naye nze ngumidde embeera yonna embi gye tuyitamu ne baze naye mu kifo ky’okufuna essanyu ndi mu maziga.\nNze Jesca Nabwera. Nnina emyaka 30. Tubadde tumaze emyaka munaana mu bufumbo ne baze. Omusajja ono yansanga mbeera bw’omu nga nokukola nkola e Kamwokya n’ankwana.\nNakkiriza n’antwala n’ampasa era tubadde tupangisa. Omwami wange mbadde naye ebbanga ddene ng’azimba naye nga tayagala mmanye naye bwe nakinoonyerezaako ne nkimanya ne nkimugamba olw’ensonyi n’akkiriza.\nNatandise okufuna essanyu nga ndowooza nti tuwonye obupangisa naye maama Katonda y’amanyi emitima gy’abantu.\nMu kiseera kino tulina abaana basatu naye omwami wange yatandise obutadda waka buli lw’agenda okukola, kati ziweze wiiki bbiri.\nNaye kye nteebereza omusajja ono yandiba nga yawasa kubanga anneekwese nnyo.\nAbaana sikyalina kye mbaliisa n’okukola sikyakola simanyi waakutandikira.\nObusente bwe nfunawo mbuggya mu kwoza ngoye ate bwe ngulako emmere n’abaana tebakuta. Kati ntya nti ekiseera kyonna nnannyini nnyumba ayinza okungoba.\nNsaba ebitongole ebirwanirira eddembe ly’abakyala okunziruukirira. Ndi ku ssimu 0758347059.


Bukedde Online - Eyakedde okusuubula afiiridde mu kabenje e Kanyanya\nEngeri mbega gye yazaalidde Kaka ebizibu\nMutuwagire tubaleetere enkyukakyuka\nOmu ku baabaddewo ng’akabenje kagwaawo, yategeezezza nti obuzibu bwavudde ku mugenzi kutuula kikazi ku ggaali n'alemwa okwenyweza olw’okwekanga era wakati mu kutagala kw’eggaali n’agwa wansi n’afiirawo.\nAbantu nga beetegereza omukazi eyafudde.\nEyakedde okusuubula afiiridde mu kabenje\nOMUKAZI eyakedde okusuubula teyasobodde kutuuka mu katale mmotoka bwe yamutomeredde ku kagaali kwe yabadde n'agwa ekigwo omutwe n'agukuba ku kolaasi n'afiirawo.\nEmmotoka etaategeerekese yabatomeredde ku katale Zooni e Kanyanya mu Kawempe Divizoni mita nga 10 ng'onootera okutuuka ku katale k'oku Kaleerwe ku Ssande ku ssaawa nga 1:30 ez'oku makya.\nEyabadde aweese omugenzi, Nelson Ejida eyasimattuse okufa yategeezezza kkansala Muhamed Ssegirinya ng'ono y'omu ku bavuganya ku bubaka bwa Palamenti mu Kawempe North, eyamututte mu ddwaaliro okufuna obujjanjabi, nti omugenzi yamuggye ku siteegi ya Erisa e Kyebando ng'amutwala ku ku katale ka Kaleerwe kusuubula birime byabadde atundira ku mudaala.\nOmu ku baabaddewo ng'akabenje kagwaawo, Innocenti Nzeeimaana yategeezezza nti obuzibu bwavudde ku mugenzi kutuula kikazi ku ggaali nga yalemereddwa okwenyweza olw'okwekanga era wakati mu kutagala kw'eggaali n'agwa wansi n'afiirawo.\nBukedde we yaviiridde mu kifo kino poliisi yabadde tennatuuka kuggyawo mulambo abantu kye baavumiridde. Mmotoka eyakoze akabenje teyayimiridde.\nPoliisi evudde ku by'okumenya akatale ka park yard


Ye abange obadde okimanyi nti osobola okubeera n'omwagalwa wo naye nga takwagalangako oba okusiima omukwano gwo, nga bwe kituuka okwegatta atuusa mukolo? Kino olumu kiva ku kutereka busungu olwo omu n'agaana okusonyiwa n'okwerabira so ng'ate abamu abeera yakwagalako byabugagga.\nNaye olw'okuba amaka ag'essanyu kye kirooto kya buli mufumbo oba alina omwagalwa we, waliwo ebintu by'oyinza okussa ku minzaani omwagalwa wo by'ayinza okukukolera n'okakasa nti asiimye omukwano gw'omuwa era ebya ‘Siri muyembe toyinza kuddamu kubirowoozaako olwo ng'oyimba ‘Gutujja".\nOMUKYALA BY'AKOLA OKULAGA NTI ASIIMYE\nHilder Muyanja ng'ono ye mukyala w'omubaka Jonhson Muyanja Ssenyonga (Mukono South) agamba nti ebintu bingi omukyala by'osobola okukolera omwami wo n'asanyuka nga byongera okukakasa nti ddala osiima munno omukwano gw'akuwa.\n1 Okwebaza. Ekitonde kyonna ekisajja kyagala nnyo okukisiima n'okukisoosowaza. Mu kwebaza, wano abasinga baddamu ne bakuba ebirayiro nga beebaza okubabeererawo ne babongera ekisanja.\nKale okusiima n'okwebaza omwami wo kintu kikulu nnyo era kyongera okulaga nti osiimye ebyo by'akukoledde ne bwe biba bitono bitya.\n2 Omukyala asaba bba okukyalako gye bamuzaala (omusajja). Omukyala bw'asiima\nomukwano gwa bba asobola okusaba bakyaleko gye bazaala omwami. Mu lugendo luno n'abazzukulu abeera ayagala balabe ku bajjajja naddala mu kiseera kino eky'oluwummula. Kino kiraga nti omukwano gw'alina naawe mwafuu\nka baaluganda. Nze omwami wange ampita ‘sister' kuba okusinziira ku bye tuyiseemu okutuuka wano twafuuka baaluganda, noolwekyo okukyalira ku bazadde be nga tewaguddeeyo buzibu kyongera okulaga nti omukwano gw'andaga ngusiima.\n3 Atandika okukubuulira ebyama bye yali akukuta nabyo. Omukyala ssinga atandika okukakasa omukwano gwo atandika okukusoosowaza mu buli ky'akola.\nBw'aba yagula poloti oba nga yagifuna okuva ewaabwe nga yali takubuulidde awulira nga kimukakatako okukutegeeza n'akusaba ne ku magezi ku ngeri y'okugikulaakulanya.\nTeri muntu atakwagala ayinza kukuteeka mu ssente ze oba mu bintu ebikulaakulanya. 4 Akwanjula mu mikwano gye n'abeηηanda.\nOmukyala yenna akwenyumirizaamu afuba okukwanjula mu mikwano gye n'abeη− ηanda kubanga abeera\nakuteeredde ddala mu mutima gwe. 5 Okuzaala. Olw'okuba abakazi balina bingi bye bapimirako abaami abafaayo, bangi okukukakasa kino basooka kwegema kuzaala, ate bw'aba azaddeyo omu, asooka n'asibamu asooke yeetegereze. Ssinga omukazi asiima omukwano olumu akusaba muzaale oba okuzza ku mwana ate abamu akubuulira amaze okufuna olubuto.\n6Afaayo nnyo ku ndabika y'omwagalwa we mu bantu n'okumusaasira. Omukyala asiima omukwano gwa bba afaayo ku ndabika ye.\nObuntu obutonotono omuli sitookisi, obuwale bw'omunda, vesiti, ettaayi, obutambaala ne kalonda yenna agwa mu kkowe eryo afuba okulaba ng'abirongoosa.\n7 Ng'oggyeeko ebyo, emmere gy'amuifumbira n'okumugabula nayo nsonga nkulu. Omukyala asiimye omukwano gwa bba afaayo okulaba ng'amufumbira emmere ennungi era emuwoomera. Afaayo okulaba ng'omusajja tava waka nga talidde, era ne bw'aba akomyewo amubudaabuda ng'amugabula by'asinga okwagala.\nGeoffrey Lwanyaga Mukwaya ono nga ye kojja wa siteegi ya ttakisi e Mukono ku lw'e Bugerere agamba nti omusajja bw'asiima laavu mukazi we gy'amuwa akola bino; 1Okumutongoza.\nEriyo abakazi abamaze ebbanga mu bufumbo naye ng'abasajja baabwe tebabatongozanga.\nAb'ekika kino omusajja abeera takyalangako wadde mu bakadde b'omukazi era nga tebamumanyi. Omusajja bw'asiima omukwano munne\ngw'amuwa ebiseera bingi mwe muva okukyala, okwanjula oluusi n'embaga. 2 Akutwalako awutu.\nOmusajja asiimye munne by'amukolera ojja kwesanga ng'amutwalako awutu gamba nga mu woteeri olw'olumu ne balyayo ekyemisana oba ekyeggulo, mu bifo ebisanyukirwamu ate abeesobola amutwalako emitala w'amayanja n'awummulako. 3 Okumutonera ebirabo.\nOmusajja bw'asiima laavu ya munne tekimugaana kumutonera emmotoka, ettaka, engoye, engatto oba ekintu kyonna okusinziira ku buzito bw'ensawo ye. Kino kiri mu butonde era bw'oba n'omusajja nga talina kalabo konna ke yali akutonedde, manya nti ekirungo kya laavu kiyinza okuba nga kibulamu.\n4 Okukuteekamu obwesige n'okukuteeka mu byobugagga bye. Omusajja yenna asiimye omukwano gwo ayongera okukwesiga era kyangu okukuteeka mu byobugagga. Okugeza bw'aba awandiisa kkampuni ateekako amannya go, akuteeka ku byapa oba mu bizinensi z'addukanya.\n5 Okulaga abaana omukwano. Abasajja emirundi mingi ensonga y'okulaga abaana omukwano tebagifaako nnyo. Wabula omusajja\nbw'amatira laavu ya mukazi we, tayinza butasoosowaza baana baabwe. Kino oluusi kitwaliramu n'abaana b'omukazi be yasooka okuzaala, oba abeηηanda ze. Kw'olabira nti omusajja tasiima laavu yo kwe kutandika okusosola mu baana b'atazaala n'okukugobya abeηηanda zo.\n6. Okuzimba amaka. Kizibu omusajja asiima omukwano mukazi we okumuleka mu muzigo mwaka ku mwaka. Ne bw'aba talina ssente afuba okuyiiya waakiri n'amuteerawo akayumba mw'amuteeka. Mu kumuzimbira abeera amuwadde ekitiibwa olw'okumufunira ekifo ky'okubeeramu olubeerera.\n7.Okufaayo ku bazadde b'omukyala. Nga bwe bagamba nti, "Erwanira obuko ekuuka ejjembe..," bwekityo omusajja asiimye omukwano yeeyongera okufaayo ku bantu b'omukyala ng'abayamba naddala we baba bazitoowereddwa naddala mu nsonga z'ensimbi.\n8. Okutuukiriza endagaano n'ebisuubizo. Abantu nga baakalabagana batera okukola endagaano n'okwesuubiza. Kw'olabira omusajja ng'amatidde omukwano mukazi we gw'amuwa kwe kutandika okutuukiriza endagaano n'ebisuubizo bino.\nOmukungu akwatiddwa kulya nguzi\nEbya Bukenya bibi


Bukedde Online - Nnaalongo Nakato alojja ennaku y'ekyeyo: 'Nagenda mu Bawalabu kukolerera baana bange nkomyewo na miziina'\nMuseveni avumiridde ebikolwa bya Poliisi eby'okutulugunya abantu\nAbagagga balaajanye ne basaba Gavt. ebasas...\n“NALI ntutte ebbanga nga nkola mu saluuni e Iganga naye nga ndaba ssente ze nnyingiza teziwera kulabirira baana bange. Mba nkyafumiitiriza ku kye nnyinza okukola okwongera ku nnyingiza yange, Mukama gye yaleetera mukwano gwange Abudallah Muhammad Hilary.\nOno yandukira ddiiru nga yaakulinnya nnyonyi ηηende nkole ssente Enzungu olwo mmotoka n’enju eyange bye nali ndoota mbyetuuseeko. Nacamuukirira ne nkuba obufaananyi nga ndaba abaana bange abalongo beevuga mu bimotoka bye mbagulidde.\nSaamanya nti byonna bye nali nkuba mu bufaananyi byali bigenda kuggweera mu kasasiro, ono gwe nkomyewo naye!\nNnaalongo Catherine Nakato, (25) ow’e Busia buli lw’anyumya emboozi ku ngeri gye baamutunda e Buwalabu ne bye yayitamu, amaziga gamuyitamu.\nMu April w’omwaka guno nali mu saluuni mwe nali nkola e Iganga nga tunyumya ne bannange ku ngeri gye tuyinza okukolamu ssente, mukwano gwange Abdallah Muhammad Hilary we yatuukira. Oba yali awulirizza emboozi yaffe, nange saamanya.\nYajja n’aηηamba nti, Omanyi Cathy waliwo ddiiru efuna, osobola okugenda mu Bawalabu n’okola ssente empya n’enkadde. Zino ssente z’okola wano osobola okuzikubisaamu ng’ebya saluuni obikola eri.\nMu butuufu ddiiru gye yaluka nalabira ddala ng’efuna kiralu era nga nsobola okufuna buli kye nneetaaga. Natandika okukola pulaani era Muhammad yansaba emitwalo 12 okungobera ku buli kimu ne ndabira ddala ng’obulamu bwe nneegomba nja kubufuna mu Oman.\nTwakola ku buli kimu ne mpaayo obufaananyi n’ebifaananyi byange ebinene kyokka nga simanyi gye bitwalibwa.\nSaamanya nti nali ntwalibwa ku mudaala mu Buwalabu kugulibwa nga muddu era nga sigenda kukola mu saluuni!\nNakato n’ebintu bye yakomyewo nabyo.\nNga May 15, 2016 nasiibula abaana bange okuli n’abalongo ne mmange nga njolekera kisaawe e Ntebe gye nali nnina okufunira ebinnyongerayo.\nOkuva e Busia natambulira ku masimu okuva ewa Salma Muhammad eyambuliranga eky’okukola era yafubanga okumbuuza we ntuuse.\nBwe ntuuka ku kisaawe, waliwo omuwala gwe saamanya mannya era gwe nali ndowooza nti ye Salma (nkizuula luvannyuma nti si ye ye) n’ankwasa paasipooti naye tebanzikiriza kugibikkula kulaba birimu.\nOmuwala ono yaηηamba nnyanguwe tulinnye nti ennyonyi ejja kundeka. Ssebo baali baηηaanyi n’okubaako gwe nkubira ate nga nze muli nali mpulira nga nnina okusiibula maama.\nBanzikiriza ne mmukubira ne njolekera Oman. Mu nnyonyi nasangamu abawala abalala 15 nga ffenna tugenda mu nsi emu.\nWaliwo omukyala eyankubira essimu ne nneebuuza gye yaggye nnamba yange naye saakifaako nga ndowooza kimu kutuuka ntandike okukola ogwa saluuni njoole ssente.\nNga ndi ku nnyonyi, nakebera paasipooti gye bampa we namanyira nti abasajja bano batutambuza mu bukyamu kuba mu kifo ky’emyaka 25 gye nnina nga bataddeko nti nazaalibwa 1979.\nYali eraga nti nazaalibwa mu Kisenyi kyokka nga nze ndi w’e Busia era wano we nneekwasiza Katonda ankulembere.\nNnaalongo Nakato ng’alombojja.\nNTUUKA E MUSCAT\nEnnyonyi olwagwa ku kisaawe kya Muscat Abawalabu twabasanga batulindiridde era nga buli omu amanyi gw’ayagala kuba baali baafuna dda ebifaananyi byaffe nga n’okutugula baamala dda.\nOmukyala oli eyankubiranga essimu nga ndi ewaffe (Salma) we namulabira. Ono alina omukyala gwe yankwasa okukkakkana nga tusibidde wuwe.\nOluvannyuma lw’ennaku bbiri, namubuuza saluuni gye ηηenda okukolera gy’eri, n’anziramu nti, ‘ Ebya saluuni bye biki by’oyogerako? Nakuleese kukola wano ebyo sibimanyi by’oηηamba.\nAmaka gano gaalimu abantu abasoba mu 30 okuli n’abaana, ng’olina okufumba okwoza engoye, okusiimuula ebisenge ebicaafu ekitenkanika kuno nga kw’ogasse n’okukukuba nti emirimu ogikola mpola ate nga n’emmere olunaku olya omulundi gumu.\nEmyezi ebiri gye mmazeeyo nninga abaddeyo emyaka ekkumi. Mbaddenga nzuukuka ku ssaawa 10:00 ez’oku makya ne ntandika emirimu.\nNga bwe nfuluma ekisenge mwe nsula nga bakisiba siddamu kukiyingira okutuusa ku ssaawa 6:00 ogw’ekiro.\nBANDIISA EMMERE MWE BAWANZE AMALUSU\nOkumanya abantu bano bajoozi, mbadde nfumba emmere ne bejjulira olwo nze ne bansindika mu ffumbiro.\nBwe bamala okulya nga bampita esigaddewo nga bagiwandamu amalusu nga bagimpa ndye.\nKino kyammala enviiri ku mutwe era nakakasa nti abantu be ndimu kirabika n’obutemu batemu. Namala wiiki nga sisobola kulya kintu kyonna, nga nsulirira mazzi.\nLumu mba njoza, muka bboosi n’ajja n’ampa empale gye yali agenzeemu mu nsonga z’abakyala ne ngisuula mu kasasiro.\nYali annumba ne mmugwa mu bulago mmutuge ng’obusungu bunzita!\nYagenderawo ku poliisi n’andoopa. Poliisi bwe yajja ne nneegaana kuba tewaali na bukakafu n’eddayo.\nPasipooti gye baawa Nakato.\nOkuva kw’olwo okuntulugunya kweyongera, awaka embeera n’entabukira nga n’okunkuba bankuba naye ne nguma kuba nali sirina we ndaga wadde ssente ezisobola okuntolosa.\nNga bwe yali enkola, nasigala nkola emirimu ng’abalala bagenze okwebaka. Wano Mukama w’akolera ekyamagero, bwe nali mu ffumbiro ηη’enda okutunula waggulu mu kakabada akaterekebwamu ebintu nga nnoonya ebikozesebwa kwe kulaba ekisumuluzo.\nOmutima gwankubira kukigezesa. Nasooba mpolampola ne njolekera oluggi, olwakiteekamu kyaggulawo bugguzi ne nfuluma, saaluggala ne nfuluma ekyannyamba n’ekikomera tekyali kisibe.\nOlwafuluma nasanga omusajja ne mmusaba okundagirira ku poliisi era naye kye yakola. OWA\nKu poliisi nasangawo abaserikale abawera bwe nabannyonnyola ne bantwala mu ofi isi y’omukulu gwe nabuulira ebyantuukako byonna.\nYansaba ennamba y’omuntu eyandeeta mu Oman ne mmuwa essimu ya Salma gwe yakubira n’anneegaana nti tammanyi.\nNamuwa ennamba y’essimu y’omuntu abadde ankozesa, ono yamukubira naye n’asooka anneegaana bwe nawulira kino ne ndeekaana nti, (‘Offi cer l can take you at her home if you give me security)’ Ofi isa nsobola okukutwalayo ssinga ompa obukuumi.\nOmukyala olwawulira n’asaba atuwe essimu ya ofi isi we yasisinkanira abandeeta mu Oman.\nOmukulu wa poliisi yakyukira mu kiti nga mbazzi n’ava mu ku nnyamba n’atandika kuntigaatiga mabeere nga bw’ansaba okwegatta naye alyoke annyambe.\nNamwesikako mu bukambwe nga n’amaziga gampitamu ne mmutegeeza nti, ‘Nze nva Uganda oba toyagala ku nnyamba nneesonyiwa naye sigenda kukola ky’oyagala.\nOba mmwe musinza Allah nze Katonda gwe nsinza ajja kunnyamba nzire e Uganda.’ Nafuluma mu ofi isi ye ne ntuula wabweru wa poliisi okutuusa obudde lwe bwakya.\nKu makya ku poliisi wajjawo omukazi Omufi ripino ng’alina ensonga ze. Bwe yandaba nga nkaaba yamanya nti kirabika nina obuzibu kwe kumbuuza ekinkaabya ne mmulombojjera ennaku gye ndimu.\nYansitula n’antwala mu maka ge, n’andabirira okumala ennaku ssatu. Yankolera ku bisaanyizo ebyanninnyisa ennyonyi okudda e Uganda.\nYakwatagana ne poliisi ne bawaliriza abaali bantutte okuzza paasipooti yange kuba baali bagiwambye ne bagizza ne nninnya ne nkomawo kuno ku Lwomukaaga nga July 23, 2016.\nOmukyala ono yampa ekisawo ekyalimu engoye enkadde n’ebigatto ebikadde n’ebyokulya bye nazze nzunga nabyo.\nEyali yeesunga okuvulumula mmotoka n’okuzimba enju nadda na kasasiro. Omukyala ono okunnyamba yamala kuwulira ng’ekisinga okunnuma be balongo bange be nagenda okukolerera.\nBwe natuuse ku kisaawe nasanze waliwo abawala abalala n’abalenzi abakomawo wabula ate ng’abamu bakaaba ennaku eterojjeka gye babadde bayitamu nga balina n’obulwadde obutategeerekeka.\nAbamu ku bannaabwe baabattirayo nga babasala nga embuzi n’okubasukuma okuva ku bizimbe ne bagwa ne bafa”.\nEyeeyokya nâ€™abaana be olwâ€™obuggya asabye attibwe


Bukedde Online - Ababaka 200 basattira lwa nsala ya kkooti\nEngeri Kakuru gy’azze ng’atagaza Gavt.\nEbyokwerinda mu kwanjula kwa Judith Babirye...\nABABAKA ba Palamenti abaawagira okukyusa Konsitityusoni n’okweyongeza emyaka gy’ekisanja okuva ku etaano okutuuka ku musanvu bali mu kusattira.\nAbabaka nga balwanira mu palamenti bwe baayisa etteeka lya Togikwatako.\nOluvannyuma lwa kkooti etaputa Ssemateeka okutegeeza nti eky’okweyongeza ekisanja kyali kikyamu era ekyoleka omululu ababaka gwe balina, Omulamuzi Keneth Kakuru yabalangidde nti bayinza n’okuyisa etteeka eriragira abaana baabwe okubasikira ku bubaka bwa Palamenti.\nObuzibu we buvudde ababaka abamu babadde tebakyagenda mu bitundu gye bakiikirira olw’okuba ebbanga ly’okulonda libadde likyaliwo. Abamu babadde baasalawo nti emyaka omusanvu oluggwako tebajja kutawaana kuddamu kwesimbawo.\nWaliwo n’abamu abaafuna ssente ennyingi mu bbanka nga tebalina kutya mu bya nsasula olw’okuba ssente bazisala ku musaala ate nga n’emyaka giri wala egy’okusasuliramu, kyokka bino byonna bikyuse.\nKyokka mu kiseera kino byonna byafuuse lufumo Abalamuzi bwe baasazeewo nti okulonda kulina okubeerayo mu 2021.\nAbabaka abasukka 200 ku babaka 317 abaasemba okukyusa Konsitityusoni mu kiseera kino bali mu kusattira.\nWaliwo n’ababaka abamu abaakakasa abalonzi nga bwe batagenda kukkiriza kukyusa Konsitityusoni kyokka bwe baatuuka mu Palamenti ne bakola birala.\nDennis Ssozi Galabuzi (Busiro North) banne be yawangula mu kulonda okwayita boongeddemu amaanyi okumusuuza entebe.\nBaatandise dda okusaba obululu nga ku bano kuliko;\nKasita Bukenya DP, Mukiibi Byekwaso eyakwata ekyokubiri agamba nti ku luno alaba obuwanguzi gattako ne Annet Bakunzi.\nKafeero Ssekitoleko (Nakifuma) naye yeeyongedde okufuna abaagala okumusuuza entebe era nga bannamawulire okuli Steven Musoke owa Bukedde ne Patricko Mujuuka bawera okumuwangula.\nFlavia Namulindwa aweze nti tayinza kukkiriza Emmanuel Kalule Ssengo (Gomba East) kweyongerayo kuba teyatuusa birowoozo bya balonzi mu butuufu bwabyo. Omuyimbi Ronald Mayinja naye azze mu kifo kino.\nKibuule Ronald (Mukono North) era minisita omubeezi avunaanyizibwa ku by’amazzi bugenda kuddamu okubeefuka ne Abdallah Kiwanuka. Peace Kusasira Kanyesigye Mubiru (mukazi/Mukono) tateredde anti Hanifa Nabukeera bwe battunka yagambye nti mu kiseera kino yafunye amaanyi aganoonya akalulu kuba omuntu abalonzi gwe baalonda yava ku bye bamutuma.\nAgafa e Mawokota North ewa Amelia Anne Kyambadde yandisanga akaseera akazibu okumegga omusirikale wa poliisi Muhammad Kirumira n’omuyimbi Hillary Kiyaga amanyiddwa nga Dr. Hilderman.\nLydia Daphine Mirembe (mukazi/ Butambala) abbinkana ne Aisha Kabanda eyagambye nti Bannabutambala tebawagirangako kukyusa Konsitityusoni era n’awera nti ateekwa okulwana okununula Bannabutambala.\nRonnie David Mutebi (Buikwe South) yagambye nti ensala ya kkooti yalaze nti Uganda erimu amateeka era n’ekyokuggya ekkomo ku myaka kyakolebwa mu butuufu era tewali kyali kyetaagisa babaka kulwana.\nEbyalagiddwa nti tebyatambula bulungi yagambye nti ssomo eri palamenti n’eggwanga. Dr. Lulume Bayiga akomawo bongere okuvuganya.\nAbabaka abalala be bavuganya kuliko; Rosemary Nansubuga Sseninde (mukazi/Wakiso), Simeo Nsubuga Muwanga (Kassanda South), Peter Sematimba (Busiro South).\nWaliwo amawulire agaasoose okufuluma nga gagamba nti John Bosco Sseguya Lubyayi (Mawokota South) yabadde yeetondedde abalonzi olw’okukyusa Konsitityusoni, kyokka yabiwakanyizza n’agamba nti byajingiriddwa abamuvuganya.\nAbantu basatu be basuubirwa okumuvuganya okuli; Simon Peter Kawuki, munnamateeka Yusuf Nsibambi ne Joseph Kiyingi Bbosa.\nWakayima Musoke eyali omubaka we Nansana yagambye nti engeri Robert Kasule Sebunya (Nansana Munisipaali) gye yalondamu nga teyeebuuzizza ku balonzi kyamulaze nti kimwetaagisa okuddamu okuvuganya era alinze 2021 yeddize entebe ye.\nABATAAWAGIRA KWONGEZAAYO KISANJA BASEKERA MU KIKONDE\nGaffa Mbwatekamwa (NRM/ Kasambya) yagambye nti, babaka banne yabagambirawo nti babafeze ne bamuwakanya, kyokka gye biggweeredde ng’ekya Pulezidenti kiyiseewo.\nYasiimye Omulamuzi Keneth Kakuru olw’okulaga nti byonna ebyayisibwa byali mu bumenyi bwa mateeka.\nSarah Temulanda Nakawunde (mukazi/Mpigi) yagambye nti teyejjusa kugaana kukyusa Konsitityusoni kuba abalonzi kye baali baamutuma era ogugwe yagukola.\nJulius Mukasa Opondo (Bujumba) yagambye nti, omulimu gwe gwakutuusa birowoozo bya bantu era kye yakola kuba baamulaalika nti bwageza n’akyusa Konsitityusoni tabaddiranga era kye yakola.


Bukedde Online - Tuli mabega wa Kyagulanyi - JEEMA\nTuli mabega wa Kyagulanyi - JEEMA\nOw'emyaka 87 alumiriza mutabani we okwagala okumutundako ekibanja\nAkabenje kasse 4 ku ttaawo ly'e Kawaala\nBasalirwa yagambye nti eky’okubeera emabega wa Kyagulalanyi tekitegeeza nti abalina bendera y'ekibiina kyabwe tebajja kuvuganya mu bifo okuli aba NUP wabula kino bakikoze ku kifo kya pulezidenti kyokka.\nBasalirwa (wakati) ng'ayogera\nBya Edith S. Namayanja\nBannakibiina kya Justice Forum (JEEMA) bakakasizza nga bwe batagenda kusimbawo muntu mu kibiina okuvuganya ku bwapulezidenti era nga baakubeera emabega w'omubaka Robert Kyagulalanyi owa NUP.\nAsuman Basalirwa pulezidenti w'ekibiina kino, bino yabyogedde bwe baabadde bayisa ebiteeso ebyateeseddwaako akakiiko akafuzi ak'oku ntikko, omuli okwongezaayo okukyusa obukulembeze obuliko mu bbanga eritasukka myaka ebiri n'ekitundu olw'embeera ya Corona obutabaganya kulondera mu bitundu byabwe. Baabadde ku Tal Cottages e Kabuusu mu Lubaga.\nBasalirwa (wakati) ng'ayogera.\nBasalirwa yagambye nti eky'okubeera emabega wa Kyagulalanyi tekitegeeza nti abalina bendera y'ekibiina kyabwe tebajja kuvuganya mu bifo okuli aba NUP wabula kino bakikoze ku kifo kya pulezidenti kyokka.\nOno era akalaatidde bannakibiina okwewala okuyuugayuuga mu bibiina bwe baba baagala obuwanguzi nti JEEMA terina batitiizi era abaagala okuzunga mu bibiina tebageza okujja mu kibiina kyabwe.\nMunnawulire Sarah Tushabe Mubiru era munnakibiina kino nga yeesimbyewo ku bwa Woman councillor LC3 Busega Parish wano we yasinzidde n'asaba abantu okumuwa obwesige abeeko by'atuusa mu kitundu naddala ku bucaafu obuli mu kitundu kw'oasa n'okusakira abavubuka beekolemu emirimu egy'emikono.\nTal Cottages Kabuusu


Eyawona CoronaVirus n'asiibulwa azzeemu okufuna obubonero n'asattiza ab'ebyobulamu\nEyawona ekirwadde kya COVID 19 mu ddwaliro e Mulago azzeemu okufuna obubonero bw'akawuka ka Corona Virus n'asattiza ab'ebyobulamu mu disitulikiti y'e Sembabule.\nOkusinziira ku Akulira ebyobulamu e Sembabule Dr Charles Matovu, omusajja ono ategeerekeseeko erya Niwagaba moses ow'emyaka 23 nga muvuzi wa bimotoka "Truck" mu South Sudan alaga nti yafuna akawuka ku nsalo ya Elegu n'atwalibwa mu kwawulibwa mu ddwaliro eMulago gyeyawonera ekirwadde kino kyokka ono abadde azzeemu okuwulira obubonero okuli senyiga, okukolola wamu nomusujja.\nOno asangiddwa mu bitundu by'eMakoole mu ggombolola y'eLwemiyaga ng'atambula okuva eMubende gy'abadde yeekukumye ne mikwano gye nga yeewala okuddizibwaayo mu kwawulibwa wabula olulabye nga embeera yeyongera kubijja n'akuba ku minisitule olwo n'aba Disitulikiti y'eSembabule webamusangidde n'assibwa mu Ambulance okumuddusa ku ddwaliro ekkulu eMubende oluvannyuma lw'ebitanda eMasaka okuggwaawo.\nMu kiseera kino amaze okujjibwako sampo za Covid nga Dr Matovu ategeezezza nti azuuliddwa n'ekirwadde ky'omusujja n'aweebwa amakerenda wabula nga balina enteekateeka okunona baabadde abeera nabo beekebejjebwe.\nDisitulikiti y'e Sembabule mu kiseera kino yaakawezaawo abateeberezebwa okuba n'ekirwadde kino 41 nga tewannabaawo azuulibwa nakyo.


Bukedde Online - Mmengo efunye eddwaliro eritambula\nAba P7 bafunye ebinaabayisa mu PLE\nEyawanguddwa e Mbale addukidde mu kkooti\nOmwala gwa Lufuka bagusiba amayinja\nAbafumbo bafiiridde mu kabenje e Kyazanga\nAdded 7th July 2018\nEddwaaliro eritambula Abaganda ababeera mu Amerika lye batonedde Obwakabaka.\nMMENGO ereese eddwaaliro eritambula ery’omulembe nga lino lyamazeewo mitwalo gya ddoola mu kaweefube w’Obwakabaka okutumbula ebyobulamu bw’abantu baabwo. Eddwaaliro lino eritambula lirimu ebitanda bina, ekifo awakeberebwa abalwadde nga lyakutalaaganga ebitundu eby’enjawulo naddala mu nsiisira z’ebyobulamu ezinaakubwanga Obwakabaka, okujjanjaba abantu. “ Eddwaaliro lino ligenda kutumbula ebyobulamu mu Buganda nga lyongera ku muwendo gw’abantu abajjanjabibwa ate n’okufuna obujjanjabi mu ngeri ennungi.\nWadde liri mu ngeri ya bbaasi naye omuntu waakuyingiranga mu kasenge nga bw’ayingira mu ddwaaliro ezzimbe,” Dr. Ben Mukwaya, minisita w’ebyobulamu e Mmengo bwe yannyonnyodde. Bannayuganda abeegattira mu kibiina ki Buganda Bumu North American Convention be baasonze ensimbi ezaaguze eddwaaliro lino ng’essaawa yonna Kabaka waakulitongoza okutandika okuwereeza Bannayuganda.\nDr. Mukwaya yategezezza Bukedde nti Obwakabaka bulina enteekateeka y’okuzimba amalwaliro ana (4) mu masaza ag’enjawulo okuli e Ngando- Butambala nga wano Hajj Kaaya yawa Obwakabaka ettaka kuzimbibweko eddwaaliro, Mawokota, Ssingo ne Kyaggwe ate mu masaza okuli Buddu ne Buluuli banaatera okumaliriza enteekateeka z’okufuna ettaka okuteekebwa amalwaliro.\n“ Tulina n’enteekateeka y’okuzimba eddwaaliro eddene nga lino lyakukola ku ndwadde enkambwe era pulaani zaalyo tukyagenda mu maaso n’okuzeekenneenya ate n’okufuna ekifo ekituufu we linaabeera.” Dr. Mukwaya bwe yagambye Wabula mu kiseera kino, Obwakabaka bwefunyiridde mu kukola emisomo, okwogera n’abantu ku mikutu gy’empuliziganya egy’enjawulo ku nsonga ezikwata ku byobulamu era nga mu myaka etaano egiyise abantu abasoba mu 60,000 be bajjanjabiddwa mu nsiisira z’ebyobulamu ezitegekebwa Mmengo.\nBwobuulirira abantu ku byobulamu weesanga ng’ebitundu 75 ku buli 100 eby’endwadde obeera osobola okuziziyiza,” Dr. Mukwaya bwe yayongeddeko.\nMMENGO EYANUKUDDE KU KY’EKYUMA KYA SUKAALI N’AMALWALIRO\nKu kirowoozo kya bamusigansimbi okuva mu ggwanga lya United Arab Emirates okuzimbira Obwakabaka amalwaliro 18 ebyafulumiziddwa Bukedde, Dr. Mukwaya yategeezezza nti enteekateeka eno teyaliiko nkola nnuhhamu gye gaalina okutambuzibwamu. “ Amalwaliro ge namanyaako kuliko ery’e Nsangi ne Kalasa wabula nga tegaliiko ntegeka za kugatwala mu maaso.\nAbantu abaali mu nsonga eno tebaagitambuza bulungi kyokka emabegako ng’eggwanga eryo lironze omubaka mu Uganda, namuwandiikira ku nsonga zino ze nali mpulira bwatyo n’antegeeza nti kaanoonyereze ku nsonga eno era nninze kinaavaayo,” Dr. Mukwaya bwe yannyonnyodde.\nOkusinziira ku kunoonyereza Bukedde kwe yakoze, ddiiru y’amalwaliro gano yalimu Sheikh Ali Kassim Kintu ng’ono ye yali omukwanaganya w’ekitongole kya Red Crescent abaali betegese okuzimba amalwaliro gano naye wadde Pulojekiti yali esuubirwa okukolebwa ku ttaka ly’Obwakabaka, abaagiruka be baali ab’okusigaza obuvunaanyizibwa ku buli kimu ekyali kikolebwa.\nOmwogezi w’Obwakabaka era Minisita w’amawulire e Mmengo yasambazze ebigambo ebyayogeddwa eyaliko Minisita mu Ofiisi ya Katikkiro wa Buganda, Israel Mayengo mu mboozi ezifulumizibwa Bukedde ku myaka 25 egya Ssaabasajja ng’alamula nti Obwakabaka bwalina enteekateeka y’okukola kkampuni ekola ssukaali eyitibwa Kasubi Sugar kyokka obukulembeze bwa Mmengo ne bugituulira. “ Tewali mu ofiisi yonna wano e Mmengo w’oyinza kusanga kiwandiiko kyonna ekikwata ku kirowoozo kya Kasubi Sugar era tewali fayiro yatukwasibwa ng’eyogera ku nsonga y’emu.\nTusaba Mayengo bw’abeera alina obuwandiike bwonna ku kirowoozo kino abuleete kubanga tetusobola kutuulira nteekateeka nnungi bwetyo ng’ate tuli ku kaweefube waakutumbula mbeera z’abantu ba Kabaka okuyita mu kubafunira emirimu,” Kiyimba bwe yatangaazizza ku nsonga eno.\nOmusajja yeegaana omwana waffe, nkole ntya?\nBaze yeegaana omwana asembayo\nEyasooka okuganza maama w'abaana yadda n'amuntwalako\nBajjukidde Ssaabasumba Nank...\nOMUSUMBA w'Abasodookisi atwala ekitundu ky'obukiikakkono n'obuvanjuba bwa Uganda Silvestos Kisitu asabye abantu...\nEyawanguddwa e Mbale adduki...\nABAAWANGUDDE e Mbale ebifo by’ababaka ba Palamenti bajaganya obuwanguzi bwe baatuuseeko olw’okumegga bannaabwe....\nOmwala gwa Lufuka bagusiba ...\nEMYALA egitwala mukoka ku nguudo eziyunga ku mwala gwa Lufuka ku luguudo lw'e Ntebe, gitandise okusibibwa amayinja....


Bukedde Online - Makerere beeremye ku bisale ebipya\nBagobye abaazirwanako mu UMOJA\nMaama wa Isaiah Katumwa afudde\nABAKULIRA Yunivasite y’e Makerere bagugubye ku ky’okwongeza ebisale by’abayizi ne bategeeza nti ebintu byonna mu ggwanga birinnye emiwendo nabo balina okwogeza ssente okusobola okufuna ebyetaago.\nOmwogezi wa yunivasite Ritah Namisango yagambye nti okwo geza ebisale kigenda kukola ku bayizi abapya bokka okutandikira kw’abo abayingira mu mwaka gwa 2014/2015 bo abakadde ababaddeyo bagenda kusigala nga basasula nga ze baasasula omwaka oguwedde.\nMakerere yayongezezza ebitundu 10 ku 100 ku bisale ebikadde ebibaddewo ku bayizi bannansi n’abagwira nga kati omuyizi Munnayuganda asoma obusawo abadde asasula 1,344, 000/- waakusasula 1,478,400/- ate Omugwira abadde asasula 2,240,000/- waakusasula 2,464,000/- buli lusoma gye mirundi ebiri mu mwaka.\nOmuyizi asoma ebyobulambuzi abadde asasula 700,000/- kati waakusasula 770,000/- , asoma Obusomesa abadde asasula 672,000/- agenda kusasula 739,200/-.\nMakerere ebadde yasemba okwongeza ebisale mu 2006. Olukiiko olufuzi olwa yunivasite olwatudde nga February 19, 2014 lwe lwayisizza enkola eno gye balina okuteeka mu nkola okutandika n’omwaka gw’ebyensoma omupya mu lusoma oluggulawo nga August 16, 2014.\nAbakulira Makerere tebaakomye ku kyakwongeza bisale kyokka, baggyewo okufumbira abayizi emmere abasasulirwa gavumenti abasula mu bisulo bya yunivasite ne bategeeza nti bagenda kubawanga 4,000/- buli lunaku beesasulire emmere.\nKino kyaviiriddeko abayizi okwekalakaasa ku Mmande ensonga amyuka Cansala, Polof. John Ddumba Sentamu n’aziyingiramu ne bategeeza nti eky’okuwa abayizi ssente bakiggyewo bagenda kubawa mmere kyokka Makerere ng’esigala yeggyeko obuvunaanyizibwa bw’okufumba ng’ebukwasa kkampuni z’obwannannyini ze ziba zifumba.\nVilla ewanduse mu confederation cup\nKirya agumidde ku byafaayo okuyisaamu Villa mu za Afrika\nSC Villa eyungudde abakwasi ba ggoolo


Yesu Ayingira Yerusaalemi nga Kabaka | Obulamu bwa Yesu\nKabaka Ayingira Yerusaalemi ng’Ali ku Mwana gw’Endogoyi\nMATAYO 21:1-11, 14-17 MAKKO 11:1-11 LUKKA 19:29-44 YOKAANA 12:12-19\nYESU AYINGIRA YERUSAALEMI MU KITIIBWA\nAYOGERA KU KUZIKIRIZIBWA KWA YERUSAALEMI\nKu lunaku oluddako, Ssande Nisaani 9, Yesu n’abayigirizwa be bava e Bessaniya ne boolekera Yerusaalemi. Bwe baba banaatera okutuuka e Besufaage, ku Lusozi olw’Emizeyituuni, Yesu agamba babiri ku bayigirizwa be nti:\n“Mugende mu kabuga kali ke mulengera, era amangu ddala nga mwakatuukayo, mujja kulaba endogoyi ng’esibiddwa ng’eri n’omwana gwayo. Muzisumulule muzindeetere. Singa omuntu yenna abaako ky’ababuuza, mumugambe nti, ‘Mukama waffe azeetaaga.’ Amangu ago ajja kubaleka muzitwale.”—Matayo 21:2, 3.\nAbayigirizwa tebakitegeera nti ekyo Yesu ky’abagambye kirina akakwate n’obunnabbi bwa Bayibuli. Naye, oluvannyuma bakitegeera nti kikwatagana n’obunnabbi bwa Zekkaliya. Nnabbi oyo yalagula nti Kabaka eyasuubizibwa Katonda yandiyingidde mu Yerusaalemi nga ‘mwetoowaze era nga yeebagadde endogoyi, omwana gw’endogoyi, akayana k’endogoyi enkazi’—Zekkaliya 9:9.\nAbayigirizwa bwe batuuka e Besufaage ne batandika okusumulula omwana gw’endogoyi ne nnyina waagwo, abantu abayimiridde awo bababuuza nti: “Lwaki musumulula omwana gw’endogoyi ogwo?” (Makko 11:5) Naye abayigirizwa bwe babagamba nti Mukama waabwe y’abatumye, babaleka ne bazitwala. Abayigirizwa bateeka ebyambalo byabwe ku ndogoyi ne ku mwana gwayo, naye Yesu atuula ku mwana gwa ndogoyi.\nYesu bw’ayolekera Yerusaalemi ng’ali ku mwana gw’endogoyi, abantu abamugoberera beeyongera obungi. Bangi baaliira ebyambalo byabwe mu luguudo. Abalala batema “amatabi ku miti egy’oku ttale” ne bagateeka mu luguudo. Boogerera waggulu nti: “Tukusaba, olokole! Aweereddwa omukisa oyo ajjira mu linnya lya Yakuwa! Buweereddwa omukisa Obwakabaka bwa kitaffe Dawudi obugenda okujja!” (Makko 11:8-10) Ebigambo ebyo binyiiza Abafalisaayo abali mu kibiina ekyo era bagamba Yesu nti: “Omuyigiriza, koma ku bayigirizwa bo.” Yesu abaddamu nti: “Mbagamba nti, singa bano basirika, amayinja gajja kwogerera waggulu.”—Lukka 19:39, 40.\nYesu atunuulira ekibuga Yerusaalemi era akikaabira ng’agamba nti: “Singa ku lunaku luno wali otegedde ebintu ebireeta emirembe—naye kati tosobola kubiraba na maaso go.” Yerusaalemi kijja kubonerezebwa olw’obujeemu bwakyo. Yesu alagula nti: “Abalabe bo . . . balikuzimbako ekigo eky’emiti emisongovu era ne bakwetooloola ne bakuzingiza ku buli luuyi. Balikuzikiriza ggwe n’abaana bo, era tebalikulekamu jjinja lizimbiddwa ku linnaalyo.” (Lukka 19:42-44) Ebigambo bya Yesu ebyo byatuukirira Yerusaalemi bwe kyazikirizibwa mu mwaka gwa 70 E.E.\nYesu bw’ayingira Yerusaalemi, ‘ekibuga kyonna kibaamu oluyoogaano,’ ng’abantu babuuza nti: “Ono y’ani?” Ekibiina ky’abantu kigamba nti: “Ono ye Yesu, nnabbi ava e Nazaaleesi eky’omu Ggaliraaya!” (Matayo 21:10, 11) Abamu ku abo abali mu kibiina ky’abantu baalaba Yesu ng’azuukiza Laazaalo era babuulira abalala ku kyamagero ekyo. Abafalisaayo bakiraba nti bateganira bwereere era bagambagana nti: “Ensi yonna emugoberedde.”—Yokaana 12:18, 19.\nYesu agenda mu yeekaalu okuyigiriza nga bw’atera okukola buli lw’ajja mu Yerusaalemi. Ng’ali mu yeekaalu, awonya abazibe n’abalema. Bakabona abakulu n’abawandiisi bwe balaba ebyo by’akola era nga n’abalenzi abali mu yeekaalu boogerera waggulu nti, “Tukusaba olokole Omwana wa Dawudi!” basunguwala. Abakulembeze b’eddiini babuuza Yesu nti: “Owulira bano kye bagamba?” Abaddamu nti: “Temusomangako nti: ‘Oleetedde akamwa k’abaana abato n’abawere okukutendereza’?”—Matayo 21:15, 16.\nYesu atunuulira ebintu ebiri mu yeekaalu. Obudde buyise era ye n’abatume be bava mu yeekaalu. Ng’olunaku olwa Nisaani 10 terunnatandika, addayo e Bessaniya n’asula eyo.\nDdi era mu ngeri ki Yesu gy’ayingiramu Yerusaalemi nga Kabaka?\nYesu awulira atya bw’atunuulira ekibuga Yerusaalemi, era alagula ki?\nBiki ebibaawo Yesu bw’agenda mu yeekaalu?


Bukedde Online - Aloopye muganzi we okubuzaawo omwana\nTofiri Malokweza (92): Ayogedde ekyama kye ekimusobozesezza okuwangaala...\nAloopye muganzi we okubuzaawo omwana\nOmugagga Young agadde ebizimbe bye mu kibuga abasuubuzi ne basattira\nFamire y'eyattibwa ku bbiici ya Bobi Wine ...\nBy Joseph Makumbi\nAdded 14th February 2019\nNakijoba yagambye nti, baayawukana ne Kibirango mu 2017 nga bafunye obutategeeragana n’asigaza omwana era okuva lwe yatandika okusoma y’abadde amuweerera ng’era abadde agenze mu P2.\nNakijoba ng'annyonnyola. Mu katono ye mwana we Nakibirango eyabuziddwaawo kitaawe.\nOMUSAJJA atabuse n'omukazi gwe yazaalamu omwana ku by'ensasula y'ebisale by'essomero n'amulabiriza nga yeewunguddemu n'abuzaawo omwana.\nSophia Nakijoba nnyina w'omwana yagambye nti, muwala we, Sonia Nakibirango 6, yabuziddwaawo ku Lwokutaano lwa wiiki ewedde oluvannyuma lw'okukyaza eyali bba,Yahaya Kibirango awaka e Nateete mu Makaayi zooni.\nYagambye nti, baayawukana ne Kibirango mu 2017 nga bafunye obutategeeragana n'asigaza omwana era okuva lwe yatandika okusoma y'abadde amuweerera ng'era abadde agenze mu P2.\n"Mu lusoma olwokubiri omwaka oguwedde, namusaba annyambeko okusasula ebisale by'essomero naye eyasasulako omulundi gumu.," Nakijjoba bwe yategeezezza.\n"Bwe namukubira yayogera bisongovu ng'abasajja abansigula bwe balemeddwa okundabirira kati musaba ssente za kwerabirira. Nayagala muyite awaka alabe omwana w'abeera aleme kulowooza nti njagala ssente ze," Nakijjoba bwe yategeezezza.\nYayongeddeko nti, yatuuka ku ssaawa emu ey'akawungeezi ne boogera okutuuka ku ssaawa nga 5:00 wabula yalaba tebakwataganye kwe kusalawo asooke yeewunguleko katono oluvannyuma baddemu okwogera yagenda okudda awaka nga Kibirango n'omwana tebaliiwo.\nYaddukidde ku poliisi y'e Nateete n'aggulawo omusango gw'okumubbako omwana ku fayiro SD 43/13/02/2019.\nAmyuka omwogezi wa poliisi mu Kampala n'emiriraano, Luke Owoyesigyire yagambye nti, okuwamba musango era banoonyereza singa banaakizuula nti, Kibirango omwana yamuwambye buwambi bwe banaamukwata ajja kuvunaanibwa ogw'okuwamba omwana okuva ku nnyina.\npoliisi y’e Nateete\nAmyuka omwogezi wa poliisi mu Kampala n’emiriraano, Luke Owoyesigyire\nPulezidenti Museveni leero azzaayo empapula mu NRM\nOmujaasi amanye amayumba g'abatuuze e Ziroobwe\nMunnansi wa South Afrika afiiridde mu wooteeri mu Kampala\nNkubakyeyo e Sausi oluwangudde engule n'awaga\nBa Ghetto Kids bakiikiridde Uganda mu BET\nEddy Kenzo ne Bebe Cool beeriisa nkuuli mu mpaka\nZiza Bafana akubye oluyimba...\nOMUYIMBI Ziza Bafana akaaba lwa bizibu na mabanja ge yaguddemu oluvannyuma lw’okumukwata ng’ava okuyimba e Tanzania....


Bukedde Online - Ow'emyaka 90 akkukkulumidde poliisi lwa ttaka\nAlipoota ya TWAWEZA yennyamiza eri abantu be Buikwe\nTeddy ekkanisa agitadde ku Bat Valley we...\nMwanje yagambye nti baludde nga bagugulaana ne mukulu mune Christopher Keezala gw’alumiriza okumuwendulira batabani be ne basaawa emmere ye n’ebikajjo. Agamba nti ayolekedde okufa enjala kubanga talina kyakulya.\nMwanje gwe basaayidde emmere.\nBya Rosemary Nakaliri\nBoaz Mwanje Kiggundu 90 ow’e Katete - Kabembe, Kyampisi mu disitulikiti y’e Mukono akkukkulumidde poliisi y’e Nagalama gy’agamba nti temuyambye ng’abantu basaawa olusuku lwe wamu ne ssamba y’ebikajjo.\nMwanje agamba nti waliwo abantu bano bwe baamulumba ne bamutegeeza nga bwe basaaye emmere nga omulundi oguddaako bajja kusaawa ye.\nYagambye nti batuuse n’okumwewanirako nga bwatalina kyayinza kubakola ekitadde obulamu bwe mu katyabaaga.\nSsentebe w’ekitudu Geofrey Lukwago avumiridde ekikolwa kino era n’alabula abasaawa emmere y’omukaddde nti tagenda kusa mukono okutuusa nga poliisi ebakute n’ebaggalira.\nYagambye nti bwe banaakwatibwa ajja kusaba ab’amateeka babalagire okuliyirira omukadde kubanga bamuyisa bubi okutema emmere ye.\nAlipoota ya TWAWEZA yennyamiza...


Wuuno azadde Bobi Wine muby’obufuzi – News Corner Uganda\nWuuno azadde Bobi Wine muby’obufuzi\nBobi Wine abadde alina okusomoozebwa olwa bannabyabufuzi abangi okumukirizaamu n’ekisinde kye ekya People Power wabula nga talina kibiina kyabyabufuzi\nMoses Nkonge Kibalama 58, yatandikawo ekibiina kya National Unity Platform (NUP) nga kati obukulembeze bw’ekibiina kino yabukwasizza Robert Kyagulanyi Ssentamu omubaka wa Kyadondo East ate nga ono ye mukulebeze w’ekisinde ekya People Power.\nNaye Kibalama eyatandikawo NUP Y’ani?\nKibalama yaliko omukuumi wa Obote era omugoba w’emottoka ye mu kiseera Obote weyaberera omukulembeze w’eggwanga.\nNga wayise akaseera yayingira eby’obufuzi okulwanyisa abaali batandise olutalo olw’ekiyekera ku mukama we mu mwaka gwa 1980.\nOno yayagala okugenda mumaaso n’eby’obufuzi era natandikawo ekibiina kye kyeyawandiisa mu mwaka gwa 2004 era yasooka kukiyita Ntianal Unity, Reconciliation and Development Party (NURP) wabula yatuuka nazitowererwa olw’obutaba nabusobozi bumala kuddukanya mirimu gya kibiina kino.\nKibalama agamba nti yawaddeyo ekibiinja kye eri Kyagulanyi okusobola okulaba enkyukakyuka mubukulembeze bw’eggwanga era mukiseera wawereddeyo ekibiina kino nga kirina ba memba 25,000.\nNUP eyamba etya Bobi Wine.\nBobi Wine abadde alina okusomoozebwa olwa bannabyabufuzi abangi okumukirizaamu n’ekisinde kye ekya People Power wabula nga talina kibiina kyabyabufuzi mwagwa ate nga kino kyankizo nnyo okusinziira ku kifo kyagala okuvuganyako eky’obukulembeze bw’eggwanga.\nOmukugu muby’obufuzi ayogedde.\nYadde ekya Bobi Wine okufuna ekibiina ky’ebyobufuzi ekikye buli omu akyogerako bibye, omukugu muby’obufuzi era munna mawulire omukutivu Dr. Samuel Kazibwe agamba nti Bobi Wine okufuna ekibiina ekikye kimuyamba nnyo nti era kyankizo kubanga kati alina wasinziira era nti kibadde kijja mumenya nnyo ssinga awangula akalulu nga talina babaka mu lukiiko lwaggwanga olukulu nti naye kati bwafuna ababaka abava mu kibiina kye kimuyambira ddala.\nMbale: Four injured as police disrupts Imbalu ceremony\nEmbalu Ebizadde! Abagishu Mwagala Kwelwaaza?